text:
Ujya ugona? Menya uburyo wabyirinda
Ni iki gitera kugona?
Nk’uko bitangazwa n’urubuga Doctissimo.fr, iyo umuntu asinziriye, imyanya yo mu kanwa y’ubuhumekero irarekurana bigatuma ifunga inzira y’umwuka hagasigara gato. Iyo iyo myanya ibyibushye, ni bwo umwuka ukoraho maze hakumvikana ijwi rihirira.
Ngo ibi biterwa akenshi no kurya ibitera imbaraga byinshi umubiri ugakoresha ingufu nkeya, ari byo bishobora no gutera umubyibuho ukabije. Bishobora no guterwa no kunywa cyane nyuma yo kurya, cyangwa se gufata imiti isinziriza ituma imyanya y’ubuhumekero yo mu kanwa no mu muhogo irekurana cyane.
Hari n’igihe kugona biterwa n’ibibazo byo mu mazuru nka sinezite, allergies n’ibindi.
Nubwo inshuro nyinshi kugona nta ngaruka bigira kuri nyirabyo, hari igihe bishobora gutuma umuntu ananirwa guhumeka burundu. Ibi biba iyo umuntu ananiwe kwinjiza umwuka mu bihaha byibuze amasegonda 10. Ibi bituma umuntu atabasha gusinzira neza kuko aba yikanga kubura umwuka buri kanya.
Iki kibazo gitera umunaniro uhoraho, guhorana umusinziro ku manywa n’ibindi. Iyo bikomeje, kutinjiza umwuka mwiza mu buryo buhagije bishobora gutera ibibazo by’umutima, umuvuduko ukabije w’amaraso cyangwa se guhagarara bitunguranye k’umutima.
Ni gute wakwirinda kugona?
Kwirinda kugona bikorwa umuntu akuraho impamvu zishoboka zibimutera. Ku mpamvu z’ibibazo by’amazuru, byaba byiza umuntu agiye kwa muganga w’inzobere mu kuvura indwara zo mu mazuru, mu muhogo no mu kanwa (ORL).
Izindi ngamba zo gufata harimo kureka inzoga nijoro, no kwirinda imiti yongera ibitotsi. Kugabanya ibiro na byo bishobora gukemura ikibazo cyo kugona. Iyo umuntu agona kandi ni byiza ko ahindura uburyo aryamamo, kuko inshuro nyinshi umuntu agona iyo aryamye areba hejuru.
Ni ryari umuntu abagwa?
Iyo kugona bikabije, cyangwa se ikibazo cyo guhera umwuka umuntu asinziriye kigaruka kenshi, ni ngombwa gutekereza ku kubagwa. Iyo umuntu abazwe kubera kugona muganga agabanya imwe mu myanya y’ubuhumekero yo mu muhogo.
SRC:IZUBA RIRASHE


c: text/html

text:
Uko ubutumwa bwiza bugenda bubwirizwa hirya no hino ku isi niko abantu bagenda bahindura inzira zabo, bakava mu nzira mbi baza mu nzira nziza yo kubaha Imana. Iyo umuntu akijijwe akakira Yesu Kristo nk’umwami n’umukiza w’ubugingo bwe, aba akeneye itorero rigendera ku myemerere mmishya aba yakiriye mu buzima bwe, naho iyo bitabaye ibyo ashobora kongera kwisanga mu byo yari yaramaze kuvamo.
Itorero rigizwe n’abantu ntabwo ryubatswe naziriya nyubako zisengerwamo kuko zihari nta muntu uzizamo ngo azisengeremo n’ubundi ntacyo zaba zimaze ahubwo zaba ari nzu nk’izindi zose. Niba rero uri umukristo ukabona ntugira aho uteranira, ukumva ntukura mu kwizera, uzatangire kumenya ko urimo gusubira inyuma.
Iyo bimeze bityo, itorero n’ingombwa mu buzima bwawe kugira ngo wongere usubiremo imbaraga kandi ribashe kugukuza neza.
Gusubira inyuma benshi bakunda kwita kugwa, ntabwo ari igikorwa kibaho ijoro rimwe ngo ni bucya usange uwari umwizera yabivuyemo, ahubwo bitangira buhoro buhoro, iby’isi ugatangira kubona ko aribyo bifite agaciro kurusha iby’Imana, iyo utabaye maso rero nibwo satani agukurura bikagera aho udashobora kwivana.
Kugira ngo utsinde urwo rugamba nuko ugira ahantu heza n’umwanya ukwiriye ugomba kubamo kugira ngo ubone uko usoma ijambo ry’Imana, ukaryiga neza kandi ukanarikunda. Kunesha no gukomera ku mwizera gushingiye ku ijambo afite muri we nuko yubaha Imana.
Ibyo rero bisaba ko umuntu yirinda kwirengagiza guterana kwera ahubwo agaharanira kubana n’abandi bahuje imyizerere kugira ngo babashe gukomezanya, Bibiliya iravuga iti”kandi tujye tuzirikana ubwacu kugira ngo duterane ishyaka ryo gukundana n’iry’imirimo myiza.Twe kwirengagiza guteranira hamwe nk’uko bamwe bajya bagira, ahubwo duhugurane kandi uko mubonye urya munsi wegera, mube ari ko murushaho kugenza mutyo.” Abaheburayo 10:24-25
Ubundi itorero ribereyeho impamvu 3, guhesha Imana icyubahiro, gukomeza abera no kuvuga ubutumwa bwiza kugira ngo izina ry’Imana rimenyekane mu mahanga yose agize isi.
Kuba itorero rihuriza abantu hamwe mu guhimbaza no kuramya Imana n’ikindi kimenyetso cyerekana ko buri wese akwiriye kuribamo kuko no mu ijuru abera bose bazahimbariza Imana hamwe.
Guterana kwera kandi ni kimenyetso cy’ubumwe n’urukundo, niyo mpamvu igihe amateraniro ahumuje (Arangiye), ntibyakabaye bisobanuye guhita umuntu yigendera gutyo gusa ahubwo byakabaye umwanya wo gusabana n’abandi bizera no gukomezanya hagati yabo bagaragarizanya urukundo, kuko aribyo biranga abana b’Imana.

robotstxt: allowed

filter: keep


text:
(kuko tuba tugenda tuyoborwa no kwizera, tutayoborwa n’ibyo tureba),nyamara dukomera umutima kandi icyo turushaho gukunda ni ukwitandukanya n’uyu mubiri, kugira ngo twibanire n’Umwami wacu.Ni cyo gituma tugira umwete wo kumunezeza, iyo turi iwacu mu mubiri cyangwa tudahari.” 2 Abakorinto 5:7-9
Mu isi harimo ibirushya n’ibigeragezo, biroroshye cyane kuba umukristo yakumva acitse integer kubera impamvu zitandukanye zo muri ubu buzima, ariko Imana ikora mu buryo butangaje.
Ukomeje guhanga amaso kubibaho muri iki gihe, wananirwa vuba ndetse rwose ugacika intege burundu. Abantu benshi babaho batekereza cyangwa wenda batanabitekereza ko hari igihe ibibagoye bizarangira ibintu bikagenda neza, intambara, inzara, ubukene byose ko bishira maze abantu bakibera mu mahoro bityo bagaterwa imbaraga n’ibyo byiringiro, iyo ibyo baribizeye bitabayeho mu gihe cyabo harimo abahita bacika intege.
Ariko Yesu Kristo ntiyigeze yemeranya n’ababona ko ibintu birangira gutyo gusa, niyo mpamvu we yarebaga akareba nibitari byaba ntabone kurimbuka ku mujyi w’I wabo Yerusalemu ahubwo akabona no kurimbuka ku isi yose yuzuye ubugome, ubugambanyi, ibyaha n’amakimbirane. Kubwa Yesu Kristo yashakaga kugaragaza ko nta munezero wo muri iy’isi irazakurangirana no kwifuza kwayo.
Ikiraje ishinga Yesu Kristo si ugucyemura ibibazo byose byo mu isi mbere ko irangira ahubwo ni ugukomeza ukwizera kwabiringiye izina rye mu byobakora byose n’ubuzima babamo bwose.
Abizera Imana kimwe n’abandi bantu bose Imana yaremye bambaye umubiri, bose bagerwaho n’imibabaro ndetse bakumva bibavunnye cyane ariko igitangaje nuko mu kwizera ngo ariko bikwiye kubera ko ari ko mu isi bimeze kuko dufashe igihe mu ntambara.
Ibigeragezo iyo bije cyangwa ukagera mu bikomeye wowe wumva ko utabishoboye utangira kuvuga ngo ntibishoboka ariko ukwizera ko kukaguhamiriza ko ari iby’inyungu ikomeye kandi ko bishoboka. Mu yandi magambo ukoresheje isi y’ubwenge ngo ubashe kubona inyungu muri byabindi wumva bikugoye kandi bitagushobokera, ubwo mu kwizera ntabwo wabona Imana.
Niba reo ushaka kunezeza Imana, gira kwizera. Kandi niba ushaka kubona Imana gerageza gusobanukirwa inzira zayo maze urebe ngo kwizera birakorohera cyane!


text:
Abantu amagana n’amagana ibyishimo byabatashye banyarukira ku mazi bifotoza amafoto yatangaje abatuye isi yose kubera imiterere yayo n’ibyo bakoraga.
Mu gihugu cy’Ubwongereza muri iki gihe cy’iminsi mikuru hakunze kugaragara amafoto y’abantu benshi bagaragaza ibyishimo bidasanzwe.
Abantu benshi bagiye bagaragara bategura ibitaramo ku giti cyabo bakajya ku mucanga bakishima uko babishobojwe bakabyina ari nako abandi bajya mu mazi bakagaragaza ibyishimo bitagira ingano.
Ihere ijisho amafoto y’uburyo bishimyemo bitandukanye.


text:
Hafi buri muntu atekereza ko agomba kubona akazi keza n’umushahara munini. Mbere yuko utekereza gusaba umukoresha wawe kukongera umushahara, banza nawe wisuzume urebe koko uwukwiriye.
Komeza wige ibindi
Hafi ya buri muntu atekerezas ko agomba kuzamuka mu ntera no guhembwa umushahara utubutse. Mbere yuko utekereza gusaba ko umukoresha wawe akongera umushahara, cyangwa akuzamura mu ntera, banza nawe wisuzume urebe ko ubikwiye. Tera intambwe ube umukozi mwiza w’intanga rugero. Niba nawe koko wumva ubikwiye, dore amayeri wakoresha kuvugana n’umuyobozi wawe:
Iyemeze ko ukwiriye kongererwa umushahara, cyangwase kuzamurwa mu ntera. Byonyine kuba wowe ubishaka ntibihagije, ugomba kuba ufite nikibigaragaza.
Ibuka ko urimwo kugurisha ubumenyi bwawe aho ukora; noneho garagariza abakoresha bawe kubafitiye agaciro. Baganirize kubyo wagezeho mugihe cyahise bikubere ikimenyetso kibyo uzakora muminsi ir’imbere.
Reka kuvuga ibyo ukeneye. Ko ushaka kukongera umushahara kuri bo ntacyo bavuze. Ikimureba n’ikigo, ibyo ashaka kumva n’ibyateza ikigo imbere ntabwo akeneye kumva ibyaguteza imbere.
Related Posts by Categories


text:
Umukecuru w’umukristo ukomoka mu gihugu cy’Ubuhorandi ariko utuye mu gihugu cya Isirayeli, avuga ko yakijijwe no gutabaza Imana cyane ubwo baterwaga n’intagondwa zivuga ko ziharanira kugendera ku matwara akaze y’idini ya Isilamu.
Mukecuru Marike Veldman nkuko izina rye ryagaragajwe muri raporo yakozwe na One for Israel, bivugwa ko yari mu modoka zigenewe gutwara abagenzi arikumwe n’abandi I Yerusalemu mu gihugu cya Israel.
Veldmana avuga ko nubwo yakomerekejwe cyane ariko ahamya ko kuba akiri muzima abikesha kuba yarahamagaye Imana mu izina rya Yesu Kristo ubwo abagizi banabi bamujombaguraga ibyuma mu mubiri we.
ikinyamakuru The Christian Post dukisha iyi nkuru, cyanditse ko Ubwo iyi bisi (bus) ifite nomero 78 yari mu gace kegereye I Yerusalemu yaterwaga n’abantu babiri umwe afite icyuma undi afite imbunda bagatangira kurasa abagenzi banabatera ibyuma, iki gitero cyahitanye ubuzima bw’abantu babiri abagera kuri 16 barakomereka.
Veldman yagize ati” nagiye kumva batangiye kuvuga ngo Allahu Akbar, maze umugabo wariwicaye imbere yanjye atangira kuntera icyuma, undi nawe atangira kurasa n’imbunda. Abagenzi batangira gusakuza kuko byari biteye ubwoba cyane maze nanjye ntangira kuvuga mu kidage ntabaza Imana nti” Yesu, Yesu mfasha, mfasha!” yemeza ko yakijijwe no gutabaza izina rya Yesu kuko ubwo yamaraga kuvuga izina rya Yesu Kristo abicanyi bahise batinya baramuhunga bajya inyuma muri bisi.
Marike Veldman azwiho imirimo y’ubwitange aho agaburira abadafite icyo kurya, gufasha abakene no gufasha abana cyane. Ibi byatumye abantu batari abke bateranira ku musengera no kumwereka ko bamuri hafi arinako bashimira Imana yamurinze akabasha kurokoka icyo gihe. Mu buzima bwe akaba akora akazi ko kuvura abarwayi.


text:
01 UKWAKIRA 1990: KWITANGIRA IGIHUGU NO KUKIMENERA AMARASO KU NYUNGU RUSANGE
Nkuko bigaragara mw’ibendera rya FPR inkotanyi, ibara ry’umutuku rimwe mu mabara agize ibendera ry’uwo muryango, risobanuye “kwitangira igihugu byaba ngombwa ukakimenera amarasoâ€. Ikiyongereye kandi kuri iki kimenyetso gikomeye, ni imigabo n’imigambi yari iherekeje intumbero z’uwo muryango. Ikirenzeho ariko ni uko uwo muryango wihaye ikindi kimenyetso cy’ “Intare’’ kigaragara mu kirangantego cy’uwo muryango, gisobanuye imbaraga ziboneka abantu bafanyije, bakiyongeramo ubushake bakitangira igihugu ndetse byaba ngombwa bakakimenera amaraso.
01 UKWAKIRA 1990, ni itariki itazibagirana mu mateka y’u Rwanda kuko yabaye ishingiro ry’ibyishimo n’ikizere kirambye by’u Rwanda rushya. FPR Inkotanyi nk’Umuryango, RPA Inkotanyi nk’umutwe w’Ingabo bitangiye u Rwanda, biyemeza kumena amaraso ku nyungu z’abanyarwanda bose, baba abari bariho icyo gihe, abavutse nyuma ndetse n’ubuvivi n’ubuvivure buzaza.
Kwitangira igihugu byaba ngombwa ukakimenera amaraso bisaba kugira impamvu. Abanyarwanda bibumbiye muri FPR Inkotanyi bitangiye u Rwanda kubera impamvu zinyuranye kandi zikomeye:
Kuva aho gahunda y’ubukoloni itangiriye muri Africa, U Rwanda ntirwereje abaje kurukoloniza. Kuva mu mwaka 1930, abakolonije u Rwanda, batangije gahunda yo gucamo abanyarwanda ibice bashingiye ku moko, babiba urwango, kuva ubwo u Rwanda rurangwa na rwaserera.
Mu myaka ya 1960, Abakoloni bashyizeho ubutegetsi bushyigikiye umugambi w’akarengane, urwango n’amacakubiri ashingiye ku moko n’uturere. Perezida Kayibanda muri imwe muri diskuru ze yaje no kubishimangira ku mugaragaro agira ati: “abanyarwanda bagizwe n’amako atagomba kugirirana imbabazi,atagirana isano,ndetse ataziranye…â€.
Mu miyoborere y’igihugu, Ibi kubihamya byashimangiye ihame ry’ivanguramoko, n’itsembabwoko. Mu bihe binyuranye, abatutsi baricwa, barameneshwa bacibwa mu Rwanda. Abasigaye mu gihugu imbere bahindurwa ibicibwa, ibico byo kubica bigahora biremwa, ndetse n’uwageragezaga kubacira akari urutega akitwa umunyamakosa.
Ibi byateye ingaruka mbi zirimo ikibazo cy’ubuhunzi no kubaho utagira igihugu (stateless) cyakurengera mu makuba ayo ari yo yose. Ikibabaje kurushaho ni uko umuryango mpuzamahanga ibi wabyemeye ndetse bishyirwa mu masezerano mupuzamahanga ko “abanyarwanda bagomba kuguma mu bihugu bahungiyemo ndetse bakanahinduka abenegihugu b’ibyo bihugu bari barimo (naturalization)â€.
Ubutegetsi bwa Repubulika ya mbere n’iya kabiri bwiyitiriraga igice cy’abanyarwanda ndetse bukanavuga ko aricyo bushingiyeho. Ariko mu by’ukuri ubwo butegetsi ntacyo bwigeze bumarira abagize icyo gice. Urwego rw’ubukungu n’imibereho myiza byari hasi cyane, nta burenganzira ku burezi, urwego rw’ubuvuzi ruri hasi cyane n’ibindi. Muri make, ibyangombwa bituma ubuzima bugenda neza nta byari bihari. Mu buryo bwagutse  igihugu cy’u Rwanda nta mutekano cyari gifite.
Iyi poliki yashyigikwe n’ubutegetsi bw’ibihugu bimwe na bimwe by’ibihangange byaje no kugira uruhare mu gufasha Leta gutegura no gushyira mu bikorwa umugambi wa Genocide yarimbuye abatutsi barenga miliyoni mu minsi ijana gusa.
Ngo “iminsi iba myinshi igahimwa n’umweâ€. 01 UKWAKIRA 1990, Abanyarwanda biyemeje kugaragariza urukundo igihugu cyabo, batangiza urugamba rwo guhindura uko ibintu byari bimeze mu Rwanda. Barangajwe imbere n’umugaba w’umugabo General Fred Rwigyema, bagize ubuntu butangaje baritanga, bemera kumena amaraso yabo, bagurana ubuzima bwabo igihugu ku nyungu z’abanyarwanda bose.
Abanyarwanda bose bitangiye u Rwanda, bakamena amaraso yabo, twe abakiri kw’isi tuzahora tubazirikana, tuzahora tubasabira kuri Nyagasani, azabambike ikamba ry’ubutwari kuko baraze u Rwanda kuruharanira. Abakiriho kugeza nubu bakaba badatezuka kubaka u Rwanda turabashima kuko ubwitange bwabo bwatumye u Rwanda rutera imbere, rukaba runakomeje kwivugurura.
Inzira yo kwitangira u Rwanda yagaragayemo ibikwazo byinshi ariko kwitanga bibamo kudacika intege. Nyuma y’urupfu rwa Gen Fred Rwigema, Nyakubahwa Paul Kagame yararagaje ubuhanga, ubwitange, arangaza imbere RPF Inkotanyi, ahangana n’ibikwazo binyuranye, arabitsinda maze u Rwanda yitangiye ararubohora.
Mu buryo bufatika igisobanuro cy’itariki 01 UKWAKIRA 1990 kiragaragara mu buzima busanzwe bwari munsi muri iki gihe kubera intambwe yatewe mu bumwe n’ubwiyunge bw’abanyarwanda, mu bukungu, mu mibereho myiza no kurwanya ubukene, mu kurwanya akarengane, mu mutekano n’ubusigire bw’igihugu, mu burezi n’ubuvuzi, mu buringanire no kwishyira ukizana, mu miyoborere myiza n’ibikorwa remezo, ubwubahane n’ubufatanye n’amahanga n’ibindi.
Ubu ngubu abarenga 50% y’abanyarwanda ni abavutse nyuma ya 1994. Bivuze ko umuntu wese witanze kugirango u Rwanda rwibohore siwe wabyikoreraga. Ahubwo kwitangira igihugu bivuze gutegurira ubuvivi n’ubuvivure igihugu bazabamo gitunganye kandi gitekanye.
01 UKWAKIRA 1990 ni ishingiro ry’ibihe byiza turimo ubu, ni ishingiro y’ibyo tumaze kugeraho na gahunda abanyarwanda bagamije kandi bakomeyeho mu bihe bizaza. Cyakora kwitangira igihugu ntibihagarara, bisaba kubumbatira ibyagezweho no kuguma guharanira ibyiza biri imbere, buri muntu akabigiramo uruhare, agafatanya n’abandi.
“Wima igihugu amaraso, imba zikayanywera ubusaâ€


text:
Benshi mu Banyarwanda iyo uvuze Serivisi zitinda, bumva icyangombwa cyo kubaka aho benshi bavugaga ko kukibona ari umugisha, ko gitangwa n’Imana cyangwa gituruka mu Ijuru, bashaka kugaragaza uburyo kukibona byatindaga.
Ni muri urwo rwego ku Bufatanye n’Ikigo cy’Igihugu cy’imyubakire (RHA) n’abafatanyabikorwa barimo Banki y’Isi batangije igikorwa cyo kwifashisha ikoranabuhanga mu gusaba icyangombwa cyo kubaka mu mijyi yunganira Kigali.
Itangwa ry’impushya zo kubaka hakoreshejwe ikoranabuhanga mu mijyi yo ku rwego rwa kabiri bikaba byaratangirijwe mu karere ka Musanze hakazakurikiraho Rubavu, Huye, Muhanga, Nyagatare na Rusizi.
Nkuko byasobanuwe n’Umuyobozi w’ishami rishinzwe amategeko agenga imyubakire muri RHA, Nshimiyimana Harouna, yavuze ko iki cyangombwa kizatanga umusaruro mu buryo butandukanye bukurikira,.
Iyi gahunda izafasha kubika amakuru ku buryo ugize uruhare mu gutanga icyangombwa cy’inzu mu buryo bwiza cyangwa bunyuranyije n’amategeko aba afitiwe amakuru.
Kizagabanya gusiragira ku nzego z’ibanze bashaka ibyangombwa aho benshi babibonaga biyushye akuya bakabifata n’ibivuye mu Ijuru kwa Nyagasani.
Bizoroshya gushaka amakuru kuko ubundi izi mpushya zabaga ari impapuro akenshi bikagorana kubona aho zibitswe cyangwa bagasanga zarangiritse.
Bizahuzwa n’amakuru y’igishushanyo mbonera ku buryo bizajya bihita bigaragara ko inyubako igiye gukurikiza igishushanyo mbonera n’ibindi.
- Ibibazo by’imyubakire bizakemuka
Nubwo benshi iyo bumvise ikoranabuhanga bagira ubwoba cyangwa bakumva ko abaturage ba kure rizabagora, uyu muyobozi avuga ko hari ingamba zafashwe zirimo amahugurwa, kwandika imfashanyigisho y’udutabo n’ibindi bizageza mu mpera za 2017.
Yagize ati: “ Ku ruhande rwa Rwanda Housing Autority na MININFRA turateganya gukora udutabo mu ndimi ebyiri, Ikinyarwanda n’icyongereza, tuzaba dusobanura ukuntu Serivisi ikora na Serivisi zitangirwamo kandi duteganya ko bizaba byanditse ku buryo bworoshye ku buryo umuntu uzi gusoma bitazamugora”.
Ibindi biteganyijwe mu bukangurambaga harimo amahugurwa ku nzego zitandukanye, gusura za ‘Cyber Café’zitandukanye muri iyi mijyi, Mudasobwa izaba ishinzwe icyo gikorwa ku karere irimo Interineti, ndetse abakozi bashinzwe ubutaka ku karere bagiye kumara igihe babihugurira abaturage.
Umuyobozi w’Agateganyo mu kigo cy’Igihugu gishinzwe imyubakire (RHA), Eric Serubibi, yatangaje iri koranabuhanga mu gutanga icyangombwa rizanakemura ibibazo bya Ruswa bivugwa muri Serivisi z’ubutaka kuko rizaba rikorera mu mucyo.
- Umuyobozi w’Agateganyo wa RHA, Eric Serubibi,
Yagize ati: “Ubu ibikorwa byo gutanga ibyangombwa by’ubwubatsi bigiye kujya bikorwa mu mucyo”
Umunyamabanga uhoraho muri MININFRA, Christian Rwakunda, yasabye ko nubwo hatabura imbogamizi zitandukanye ariko iri koranabuhanga rikwiye kugabanya amafaranga yagenderaga mu kwaka ibyangombwa ndetse rikagabanya n’igihe byatwaraga ngo iki cyangombwa kiboneke.
- Umuyobozi w’ishami rishinzwe amategeko agenga imyubakire muri RHA, Nshimiyimana Harouna,


text:
Kongo
Kongo cyangwa Repubulika ya Kongo (izina mu gifaransa : République du Congo ; izina mu kinyakongo : Repubilika ya Kongo ; izina mu lingala : Republiki ya Kongó ) n’igihugu cya Afurika yo Hagati kiri mu burengerazuba bw'amajyaruguru ya Repubulika Iharanira Demokarasi ya Kongo. Cyahoze cyitwa Kongo Brazzaville.
Iki gihugu kizwi nka Congo-Brazza gifite amoko atandukanye. Umuco w’iki gihugu wakomotse cyane cyane mu bwami bwa Congo, Loango, ndetse naTeke. Imbyino zihabwa agaciro kanini cyane mu muco w’Abanyekongo, mu zizwi cyane hakaba harimo Kebo na Zango.


text:
Kugira igitsina kigufi byamutanyije n’umugore
Umugore Zhang ukomoka mu gihugu cya Taiwan ufite imyaka 52, yasabye gatanya n’umugabo we Zhou bamaranye imyaka itanu, kubera ko igitsina cy’umugabo ari gato cyane, kadashobora kumukorera ibyo yifuza.
Zhang avuga ko igitsina cy’ umugabo we kitamukorera ibyo yifuza na gato. Agira ati "Ni gato cyane ku buryo nkangana n’ak’umwana, kareshya na santimetero eshanu gusa. Mu mibanire yacu ntabwo twigeze dutera akabariro.”
Zhang na Zhou bakaba barahuye kuva muri Nyakanga 2008. Aho bamariye kubana (...)
Umugore Zhang ukomoka mu gihugu cya Taiwan ufite imyaka 52, yasabye gatanya n’umugabo we Zhou bamaranye imyaka itanu, kubera ko igitsina cy’umugabo ari gato cyane, kadashobora kumukorera ibyo yifuza.
Zhang avuga ko igitsina cy’ umugabo we kitamukorera ibyo yifuza na gato. Agira ati "Ni gato cyane ku buryo nkangana n’ak’umwana, kareshya na santimetero eshanu gusa. Mu mibanire yacu ntabwo twigeze dutera akabariro.”
Zhang na Zhou bakaba barahuye kuva muri Nyakanga 2008. Aho bamariye kubana ni bwoicyo kibazo cyavutse hagati yabo, kuko Zhou ntiyashoboraga gukora imibonano mbere y’uko babana kubera impamvu y’imyemerere ye mu iyobokamana.
N’ubwo Zhou yanze gukora imibonano mbere y’uko akora ubukwe, mugenzi we ntiyabyihanganiye dore ko umunsi wa kabiri yamusabye ko yashakisha uburyo bwo kuba yakongera ubushobozi, ariko biba iby’ubusa.
Zhou asobanura ko nubwo umugore we avuga ko adashoboye gutera akabariro, kuri we mu gitondo ari bwo abibasha kandi umugore atayemera ahubwo aba yifuza ay’ijoro. Zhou ati “Ishingiro ry’ubukwe si igitsina.”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umushumba w’Itorero ryitwa “Resonate church” ribarizwa muri Indianapolis muri Leta Zunze Ubumwe z’Amerika, ari mu bihe bikomeye by’umubabaro ariko kandi byuzuyemo ibyiringiro bikomeye ko nta kintu na kimwe kibaho Imana itakizi. Ibi biraterwa n’urupfu rw’umugore we witabye Imana nyuma yuko arasiwe I we n’abantu batabashije kumenyekana nubwo hakekwa ko yaba ari agatsiko ka mabandi kari inyuma y’ubwo bwicanyi.
Inkuru dukesha Christian Today, ivuga ko Amanda Grace Blackburn yari afite inda y’amezi 4, yarasiwe I we mu rugo kuwa gatatu mu masaha ya mu gitondo, bamwihutana kwa muganga ngo barebe ko barokora ubuzima bwe ariko biranga kuko nyuma y’umwanya muto yahise yitaba Imana.
Umugabo we, Davey Blackburn, mu kababaro kenshi ariko kuzuyemo ibyiringiro bikomeye, yagize ati” nkuko mbabaye cyane kandi nkomerekejwe no kubura umugore wanjye nkunda cyane, ni nako nuzuye ibyiringiro n’ikizere ko hari ikintu kiza kigomba gukurikira ibi byabaye.”
Ubu bwicanyi bwabaye nyuma ya ma saha 3 gusa habaye ubujura ku nzu ituranye no kwa nyakwigendera Amanda Grace Blackburn, cyakora inzego zishinzwe umutekano ntizagaragaje niba ibyo bikorwa byombi bifitanye isano. Davey Blackburn yahoze ari umushumba uhagarariye urubyiruko I NewSpring, Anderson mbere yuko yimukira Indianapolis gutangiza irye ryitwa Resonate Church abafatanije n’umugore mu mwaka w’2012.
Uyu mugabo mu bihe bye bimukomereye, akaba yandikiye itorero ibaruwa ifite ubutumwa buvuga ko Imana ifite impamvu yemeye bikabaho ko kandi afite ibyiringiro byuzuye ko hari ikintu kiza kigomba kuzabikurikira.
Agendeye ku ntego umugore we yagiraga yo guhora yishimiye ko abantu bakizwa bagarukira Yesu Kristo, Davey yavuze ko yizeye ko gupfa ku mugore we kuzaza abantu benshi k’umwami Yesu kandi kugatanga umurage mwiza wo kwizera muri Yesu Kristo. Ibyiringiro by’uyu mugabo bikaba bishingiye ku kuri kw’ijambo ry’Imana nkuko riboneka mu rwandiko Pawulo yandikiye Abaroma 8:28.
Yasoje avuga ko ashikamye kandi akomejwe n’Imana kuko Imana ikiri nziza mu buzima kuko ibasha guhindura umubabaro ibyishimo kandi akaba avuga ko Imana itazabura kumugenera ibyiza nubwo bimeze bityo.
Nshuti mukunzi wa Ubugingo.com,Ese mu bihe bikugoye Wabasha kwatura ibyiringiro byawe? Ese wemera ko Imana no mu bihe iba iri kumwe nawe?. Ntukwemere guheranwa na gahinda ahubwo ukomeze wiringire Imana yawe kuko ihora ari nziza ibihe byose.


text:
Nitwa Cassandra, nakuriye mu muryango w’abanyagatulika. Ariko mu by’ukuri nitibizera Imana ndetse ntibari baranantoje gusenga Imana. Mu gihe cy’ubwangavu natangiye kujya nkundana n’inshuti nyinshi zitandukanye, iz’abakristo cyane cyane ab’ab’abahanzi baririmbira dore ko nanakunda umuziki cyane.
Naje gutangira kujya ndeka kujya mu misa bityo ntangira kujya mbaho uko nishakiye. Nta muntu n’umwe narincyumvira, nkoresheje ibiganza byanjye natangiye kujya nigana bimwe mu bimenyetso nabonaga mu ndirimbo (iz’isi) zitandukanye ntanazi icyo bisobanuye habe na mba.
Bitewe n’iyo mico yose nari nadukanye; mama yari atangiye kujya angirira amakenga akanababazwab n’iyo mico mibi yose nari ntangiye kwiga. Ni bwo yaje kwiyemeza kujya ambwira kuri bimwe mu bimenyetso najyaga mbona muri za ndirimbo nakundaga cyane cyane ibya illuminati bityo ambwira amabanga mabi yabaga abyihishe inyuma jya ntabashaga guhita nsonukirwa iyo nabaga ndimo kuzireba. Ibi byose akabikora agira ngo arebe ko nahinduka.
Nyuma y’umutingito wabereye muri Haiti, nasubiye i Guadeloupe ari naho muby’ukuri naje gusobanukirwa Imana. Muri icyo gihe, nta na kimwe cyari cyicyishimisha mu buzima. Iyo nasigara mu rugo abandi bagiye gusenga ; nasigaraga nibereye kuri mudasobwa yanjye nirebera indirimbo n’amafilimi akenshi by’urukozasoni ariko ntibigire icyo bitanga ku kuba nagira umunezero muri jye.
Igitondo kimwe ari ku cyumweru, natunguwe no kumva umukobwa twari duturanye aza kunkomangira tutari tunasanzwe tuvugana, ansaba ko twajyana ku rusengero aho yasengeraga ndabimwerera. Hari ku rusengero rw’ahitwa I Pichon mu birwa bya Guadeloupe. Natunguwe n’uburyo nasanze basenga mo, uburyo bahanura, ari na ko banavugaga mu ndimi. Ni bwo bwa mbere ibyo nari mbibonye. Aho mu rusengero twari turi ; ubwo nanjye natangiye gusenga nigana imisengere ya bo, imbere yajye mpita mbona umucyo umurika cyane ntazi aho uturutse ndetse muri jye numva hari igihindutse ku buryo ntabasha kubyisobanurira. Numvise muri jye mbaye mushya. Kuva uwo munsi, gusenga Imana nahise mbigira akamenyero. Nahise njya mu itsinda ry’urubyiruko aho ku rusengero,ndetse buhoro buhoro kugendera kure wa muziki w’isi wari umaze kumabata, ntangira no guhindura imvugo.
Ubu ndashimira Imana Yo yahinduye ubuzima bwanjye. Ndetse ntangira no kujya nsengera umuryango wanjye kugira ngo na wo uhinduke. Ubu buhamya umaze gusoma tubukesha urubuga «topchretien.com ».


text:
Mu Rwanda usanga indwara y’igicuri bamwe batayisobanukiwe. Kuba ifatana umuntu ikamutura hasi ngo bituma kugeza ubu hari abakiyitiranya n’amadayimoni, abandi bakavuga ko yandura ku buryo usanga ufashwe nacyo abandi bamuhunga aho kumutabara, nk’ibyo ikinyamakuru Izuba Rirashe giherutse kubona i Gikondo.
Ibi byabaye ubwo ikinyamakuru Izuba Rirashe cyaganiraga na bamwe mu bakorera mu nganda z'i Gikondo batinye kwegera umusore wari wafashwe n'indwara y'igicuri, batinya ko ngo yaba arwaye izindi ndwara.
Twambazimana Jean Pierre yagize icyo atangariza ikinyamakuru Izuba Rirashe ati "Twabonye aryamye hano dutinya kumukoraho, kuko abamubonye agwa hasi bavugaga ko ari ibintu by'iwabo bimufashe. Ubwo rero twanze kumukoraho."
Uyu yitwa Hakiza Jean Noel. We yagize ati "Njyewe nabonye aguye, nahise niruka. Gusa naje kugaruka nsanga umuntu aryamye hasi mbona yarahiye umubiri wose kandi yaramugaye ibice bimwe na bimwe by’umubiri, maze kubona yarahiye natekereje ko arwaye abadayimoni.”
Uwitwa Kamarade we wabashije kumubyutsa mu mazi, yagize ati "Njye nababwiye ko arwaye igicuri banga kubyemera, bose bakavuga ko nimwegera ngo abadayimoni bamfata, ariko sinagize ubwoba. Namuteruye mukura mu mazi. Kubera ko akenshi usanga abarwayi b’igicuri baba barahiye, usanga bituma abantu babatinya cyane, gusa ni abarwayi nk’abandi.”
Umwe mu bafite uruganda wasohotse akareba uwo musore yagize ati "Ariko rero kuba tugira ubwoba bwo kumwegera bifite ishingiro, reba yahiye umubiri wose, ikindi ntavuga ngo wenda wamubaza uko arwaye, ntabwo wamenya niba koko ari igicuri arwaye kuko umuntu aryamye muri ibi byatsi ntiwamenya icyabimuteye.”
Ikinyamakuru Izuba Rirashe cyavuganye na Dr Karenzi David umuganga mu bitaro bya CHUB, yemeza ko indwara y’igicuri akenshi usanga umuntu ayivukana, cyangwa ikaba yamufata bitewe no kurwara indwara zitandukanye mu mutwe, bikamuviramo ubumuga bw’igicuri.
Dr Karenzi yagize ati "Indwara y’igicuri ntiyandura, ikindi abantu nibamenye ko atari indwara ituruka ku badayimoni nk’uko bamwe babivuga, iyi ndwara ni ubumuga. Iyo ubonye umurwayi wayo afashwe, uramwegera ukamubuza ko yakwiruma ururimi, ubundi ukanareba ukamukura aho aguye ukamushyira ahantu heza, ku buryo iyo haciye akanya azanzamuka.”
Dr Karenzi yakomeje agira ati "Turasaba abantu rero kudatererana aba barwayi kuko biba ari ubufasha bw’ibanze, no kwa muganga babagenera imiti, gusa akenshi igicuri ntigikira, kuba iyo begereye umuriro akenshi bawugwamo ntabwo ari ikintu bihariye, ariko ni byiza kubarinda kwegera umuriro.”
Hari abacyitiranya amadayimoni n’indwara y’igicuri
Mu Rwanda usanga indwara y’igicuri bamwe batayisobanukiwe. Kuba ifatana umuntu ikamutura hasi ngo bituma kugeza ubu hari abakiyitiranya n’amadayimoni, abandi bakavuga ko yandura ku buryo usanga ufashwe nacyo abandi bamuhunga aho kumutabara, nk’ibyo ikinyamakuru Izuba Rirashe giherutse kubona i Gikondo.


text:
Batemberejwe i kuzimu– 7 bo mu rubyiruko rwa Colombiya (igice cya 1)
Twese hamwe, nk’itsinda, aba jeunes 7 twajyanjywe na Yesu kristo gutembera i Kuzimu.
Bibiriya, ijambo ry’Imana isobanura neza iby’ijuru n’iby’umuriro w’iteka.(Luka 16:19-26). Umwami atubwira ahantu habiri:Mw’ijuru n’I kuzimu, urubanza n’agakiza. Nta handi hantu hagati na hagati hahari. Purgatori ntibaho..
Ku itariki ya 11/04/ 1995
Turi urubyiruko turi 7 Imana yagiriye ubuntu iduha umutwaro wo gusangira iyerekwa n’abandi kw’isi. Byose byatangiye igihe cya sa yine z’igitondo. Mu kanya tubona umucyo mwinshi urabagiranira mw’idirishya nyuma wuzura inzu yose. Muri ubwo bwiza, twabashije kubonamo abamalayika benshi cyane bambaye imyenda y’umweru. Hagati y’abo bamalayika twabonyemo ikintu gitangaje. Ishusho y’umuntu. iyo shusho yari iyumuntu udasanzwe, umugabo wari wambaye ikanzu ndende ifite umwitero w’umweru. Twabonye akenyeje umushumi w’izahabu wanyuraga mu gituza wanditseho ngo :
« Umwami w’abami ». Tukimara kubona uwo mugabo, buri wese muri twe yahise yikubita imbere ye arapfukama noneho twumva ijwi rye ryiza ritubwira ngo : « Bana banjye bato, ntimutinye ndi Yesu w’i Nazareti nabasuye kugira ngo mbereke ibihishwe kugira ngo muzabibwire abantu bo mu mijyi itandukanye, ibihugu ndetse n’amatorero y’ahantu hose. Aho nzababwira kujya muzajyayo, aho ntazemera ko mujya ntimuzajyayo.
Noneho igitare kiboneka hagati mu cyumba twari turimo noneho Umwami yari ari kumwe natwe atwicaza kuri cya gitare. Icyo gitare cyari hejuru ya « pavement » nka cm20 uvuye hasi. Noneho icyobo kinini gicika aho hagati muri icyo cyumba. Wari umwobo munini w’umukara uteye ubwoba. Ako kanya twakuwe kuri cya gitare twari twicayeho tugwa muri cya cyobo tunyuze muri “pavement” y’icyo cyumba. Byose byari umukara tubona ko turi kujyanwa hagati mu nda y’isi. Twagize ubwoba bwinshi cyane kugeza ubwo tubwira umwami tuti :
" Mwami ntabwo dushaka kujya aho hantu, ntutujyaneyo Mwami. Tuvanemo Mwami ! » N’inseko nziza cyane n’ijwi ryuzuye imbabazi yadusubije ati : « ubu bumenyi ni ngombwa, murebe kugira ngo muzabibwire abandi. » Twari turi mu mwobo ujya kumera nk’ihembe, noneho dutangira kubona ibintu bimeze nk’ibicucu, abadayimoni, n’ibindi bimeze nk’amashusho ava hamwe yimukira ahandi. Dukomeza kumanuka cyane hasi kure.
Birakomeza….
Ushaka ubuhamya budasobanuye wabubona kuri : http://spiritlessons.com/Documents/7_Jovenes/French_Revelations_sur_lEnfer_7_Columbian_Youths_Hell.pdf
EV. Kiyange Adda Darlene. (Yabishyize mu Kinyarwanda)


text:
Izi nka zose ni iz’umworozi Ntijyinama Juvenal, usanzwe utuye mu Karere ka Ngoma, mu Murege wa Murama.
Ntijyinama yabwiye IGIHE ko izi nka zafashwe ejo ku wa Gatandatu tariki 29 Ukwakira, saa kumi n’imwe n’igice z’umugoroba aho zari mu rwuri zirisha, umushumba wari uziragiye abona zigize ikibazo gitunguranye zikajya zitura hasi, nyuma gato zirapfa.
Ati "Umushumba yari azihagazeho akajya kubona rwose zigize ikibazo kandi gitunguranye, imwe ikagira itya igasa n’ikunkumura amatwi igahita yibirundura ikagwa nta bundi burwayi ibanje kugaragaza. Ubwo rero twahamagaye umuvetereneri araza arahagera arakurikirana, arareba. Yahageze ariko ntabwo zamaze amasaha nk’abiri, zahise zipfa uko ari enye kandi zegeranye ahantu hamwe kuko imwe itandukanyijwe n’indi na metero eshatu, ziregeranye cyane."
Yakomeje avuga ko Vetereneri yazisuzumye abura icyaba cyazishe, bimwe mu byo bakeka ko byazishe ni amarozi.
Ati "Vetereneri yazikoreye isuzuma, yanazibaze akuramo ibyo munda, apima imyijima, areba ibihaha, asanga nta n’inyama yo mu nda irwaye cyangwa ngo agaragaze ikintu zaba zamize cyagaragarira amaso y’abantu ko cyazishe. Kwemeza ko baziroze ni ikindi kibazo ariko kubera ko Vetereneri w’umurenge yashatse icyaba cyazishe kikaba kitagaragara, mu myumvire yacu tuvuga ko zishobora kuba zahumanyijwe."
Umunyamabanga Nshingwabikorwa w’Umurenge wa Nasho, Nizeyimana Théoneste, yavuze ko izo nka zapfuye koko ndetse ngo bakomeje gushakisha icyaba cyazihitanye.
Ati "Nibyo, ahagana saa mbiri nijoro nibwo natwe batubwiye ko hari inka zirimo zigwa hasi, batubwira ko hamaze kugwa inka enye, nyuma tuza kumenya ko hari kugenda hapfa imwe imwe, twoherezayo abashinzwe umutekano n’abavetereneri bagezeyo barazisuzuma, nyuma baje kutubwira ko isuzuma ryakozwe basanze nta kintu cyagaragaye cyazishe."
Nizeyimana avuga ko bahise bahamagara inzego zibakuriye maze babizeza ko hari buze abaganga b’amatungo bafite ubumenyi buhanitse baturutse muri Minisiteri y’Ubuhinzi n’Ubworozi kugira ngo bazisuzume bagaragaze icyaba cyishe izi nka, ndetse ubwo twandikaga iyi nkuru ngo abo baganga bari mu nzira bajya ahabereye iki kibazo.
Nyir’izi nka avuga ko mu myaka 17 amaze yororera muri uru rwuri ari bwo bwa mbere ahuye n’iki kibazo.


text:
Twandikire
x
Turibande ?GAKEYE n’Urubuga rw'Abanyamurenge rwashizweho kugirango Umuco wacu urushirizeho kubumbatirwa ndetse tu nibukanya amateka yagiye aranga Umunyamurenge wakera n'uwo minsi yavuba. Icyo duharanira n'ubumwe bwarangaga ba Sogokuru, guteza imbere umuco no gufasha Abanyamurenge kumenya uburyo b'Injira muyindi miryango batibagiwe Umuco wabo mwiza wababyaye ukanabakuza. www.gakeye.com n'Igitekerezo nanone cyashizwe mubikorwa n'Abanyamurenge batuye hirya nohino kw'Isi. Mu byo tugamije harimo gutoza abana bacu ibyiza biranga Umuco wacu bakabihuza n’ibyiza basanga mu mico y'ahandi birinda gusamara no gutakaza Ubunyamurenge. Twemera kandi ko m'Umuco wacu uri mubintu bimwe byadufasha kubaka Umuryango wacu n’Igihugu cyacu kandi ko ushobora kubisangira n' abaturanyi bawe aho waba uri hose bikabagirira akamaro. Nimutwandikire nyabuna mutugezeho ibitekerezo byanyu byatuma ur'Urubuga rurushaho kuba rwiza kubarusura. Niba hari ikibazo ufite cg se igitekerezo wakanda hano ukatwandikira.
Turibande
x
Forum
Sit amet, consectetur adipiscing elit. Aenean consectetur suscipit viverra. Morbi non arcu blandit justo pellentesque condimentum. Integer dignissim risus quis felis accumsan quis pulvinar tellus fermentum.
Forum
x
Porogarame yo gutoza abana umuco yaratangiye
Gakeye.com yatangizanyije,porogarame (programme) shasha yo gutoza abana umuco. Ese ibi bizagerwaho gute? soma.....
Usarire nawe! uy'umunsi n'ibutse ibyo Mukiraro, maze ndakumbura.
Kwibukiranya amateka yacu, bizatuma abantu, batibagirwa umuco wabo,maze barushirizeho ku wubumbatira.
Umwaka muhire wa 2017 kuri mwese!
Mwese, tubifurije umwaka muhire, hamwe n'ishuti n'abavandimwe banyu.
Padiri Mutware Philemon, yagize ati; kubaka igihugu bitangirira m'umuryango.
Mutware yakoresheje ikiganiro bgambere ciswe "umuryango mwiza" yakomeje abgira abaraho ko kuri we ntaco yagereranya n'umuryango.Naone yakomeje akundi abantu igihugu cababyaye,cabareze ndetse kira nabakuza.
Ibi ni bimwe mubyaberaga ku gatorero.
Agatorero kari gafite amaana meshi, m'ubgoko bgacu kuko hari imanza nyishi zahakemukiraga.
Mukirambi Celebration Day, yizihijwe ku ncuro ya gatatu
Gutoza abana umuco, kubigisha amateka yacu, kugarura abateshutse, kwibukiranya iby'iwacu, ibi nibyo biza biganirwa k'umunsi wo Mukirambi Celebration Day.
Gatumba yaraduhekuye
Imyaka 12 irashize tubuze abacu twakundaga.
Uyu, niwo murage mwiza ushobora kuraga abawe
Twige gutekereza neza, kubyo twaraga abandi kuko umurage mwiza ufasha abasigaye inyuma yawe.
Umuryango w'Ubuntu Initiative waronse abayobozi basha.
Abayobozi bashasha b'umuryango "Ubuntu Initiative" batowe, k'umunsi w'ejo, ubgo biyemeje kuzakora ibishoboka byose kugirango ba wuteze imbere.
Ese haba hari itandukaniro ryaba riri hagati y'umwana wa Nyogosenge n'uwa Nyoko wanyu?
Isano riri hagati y'umwana wa Nyogosenge n'uwa Nyoko wanyu, ni rimwe. Dusanga bakabaye bafatwa kimwe mu gihe c'urushako.
MUKIRAMBI CELEBRATION DAY NL
Copyright © 2012 gakeye.com.Powered by MulengeEntertainment.
Amajambo


text:
Reba Video
Igitsina
IKIGANIRO CYAMBAYE UBUSA-INKUMI YIFUZA GUTUNGA IMBORO
Ikiganiro cyambaye ubusa blog Igituba yagiranye n'umusomyi w'inkumi kandi w'isugi ku bibazo byugarije abo mu kigero cye.
G.A.narabashimiye cyane ,video zose nifuzaga kubona narazibonye
amatsiko yarashize. none ko hari aho nasomye ngo gutunga imboro cyangwa igituba
umuntu yabitunga gute?
ese umuntu abitunze byamushimisha neza?
ntimumpfate nkuwasaze rwose ,reka mbabaze, ko numva nshaka kuryamana n'umuhungu ariko bikantera ubwoba n'isoni, nzabyifatemo nte?
murakoze!!!!!!!!!!!!!!!!!!
bangambiki-Niko se AG urumva ari wowe wasaze cyangwa ninjye wasaze nkakora site yitwa "IGITUBA". Ntukagire ubwoba jya ubaza ubwire n'abandi babaze turaha kugira ngo tuganire ibiyo abantu bavuga ko biteye isoni kandi ahubwo bikunda bikanakorwa na bose. Gutunga imboro: nubishaka uzajye mu iduka uyigure rwose ujye uyirongoza zitwa vibrateur cyngwa dildo. Sinzi aho uherereye mu burayi na amerika ziraboneka sinzi niba mu rwanda umuntu yabona aho yigurira imboro!!!Gusa bisaba kugura amavuta special yo kuyikoresha. Nuramuka wabizindukanye uzabaze uzayikugurisha ubundi tuzajya tubiganiraho. Ahari rwari urwenya. Ariko se utinyira iki abahungu ntiwiyemera se? Ubaye se iki. Uruzuye rwose kereka niba utinya agakoko ahoho waba ufite raison. Naho ubundi humura umuhungu ntacyo yagutwara, burya uko utinya umuhungu nawe ni ko agutinya, niba ukiri vierge byo ni ikibazo, ugomba kuzitonda ukabikora neza kugira ngo ubwa mberen ntibizakubabaze
G.A.narabashimiye cyane ,video zose nifuzaga kubona narazibonye
amatsiko yarashize. none ko hari aho nasomye ngo gutunga imboro cyangwa igituba
umuntu yabitunga gute?
ese umuntu abitunze byamushimisha neza?
ntimumpfate nkuwasaze rwose ,reka mbabaze, ko numva nshaka kuryamana n'umuhungu ariko bikantera ubwoba n'isoni, nzabyifatemo nte?
murakoze!!!!!!!!!!!!!!!!!!
bangambiki-Niko se AG urumva ari wowe wasaze cyangwa ninjye wasaze nkakora site yitwa "IGITUBA". Ntukagire ubwoba jya ubaza ubwire n'abandi babaze turaha kugira ngo tuganire ibiyo abantu bavuga ko biteye isoni kandi ahubwo bikunda bikanakorwa na bose. Gutunga imboro: nubishaka uzajye mu iduka uyigure rwose ujye uyirongoza zitwa vibrateur cyngwa dildo. Sinzi aho uherereye mu burayi na amerika ziraboneka sinzi niba mu rwanda umuntu yabona aho yigurira imboro!!!Gusa bisaba kugura amavuta special yo kuyikoresha. Nuramuka wabizindukanye uzabaze uzayikugurisha ubundi tuzajya tubiganiraho. Ahari rwari urwenya. Ariko se utinyira iki abahungu ntiwiyemera se? Ubaye se iki. Uruzuye rwose kereka niba utinya agakoko ahoho waba ufite raison. Naho ubundi humura umuhungu ntacyo yagutwara, burya uko utinya umuhungu nawe ni ko agutinya, niba ukiri vierge byo ni ikibazo, ugomba kuzitonda ukabikora neza kugira ngo ubwa mberen ntibizakubabaze
at 4:18 AM
Labels: amoko y'imboro, inkumi
Subscribe to: Post Comments (Atom)


text:
Dj Ira yinjiye mu cyiciro cy’abavanga imiziki mu mezi make ashize, yabyigishijwe na mubyara we Dj Bissosso wanamufashije kuzamuka no kumenyekana mu Rwanda. Sakubu Hassan[DJ Bissosso wigishije Dj Ira], ni Umurundi ufite ubwenegihugu bw’u Rwanda. Aza ku isonga mu ba Dj bakunzwe mu gihugu ndetse ni we witabazwa mu bitaramo bikomeye byose.
Dj Bissosso yazanye mubyara we Dj Ira i Kigali muri Kanama 2015 ubwo yari arangije amashuri yisumbuye ndetse nibwo yatangiye kubyiga. Dj Ira ngo yatangiye kwifuza gukora nk’ibya musaza we akiri muto gusa abo mu muryango baramwangira bamusaba ko yazabyinjiramo arangije kwiga.
Bissosso ati “Njye mpagaze neza nta kibazo, nk’ibisanzwe ndayoboye […] uriya ni mushiki wanjye , naramwigishije na we amaze kugera ku rwego rukomeye.”
Dj Ira yabwiye IGIHE ko amaze kwibona nk’umwe mu bakobwa bafite imbaraga ndetse bashobora ‘kuzagera ku rwego rukomeye muri uyu mwuga nk’uko Dj Bissosso yabimubwiraga agitangira kumwigisha’.
Mbere yo gutangira ibyo kuba Dj nari umunyeshuri i Burundi nigaga Informatique et télécommunication, ndifuza gukomeza muri Kaminuza, ndamutse mbibonye ni byo nakwiga. Mbona na Dj Bissosso bimutunze, mbona ko atari ibintu bito cyane, kuba nsanzwe mbikunda kandi nkaba mfite Bissosso bizamfasha kugera ku rwego rukomeye.”
Agitangira kubyiga yagiraga ubwoba cyane ariko Dj Bissosso akamukomeza ndetse akamwumvisha ko azabimenya akaba umuhanga ku rwego rwo hejuru. Iradukunda yigiriye icyizere akurikirana amasomo yahawe ari na cyo kimugejeje ku rwego ariho.
Yavuze ko muri uyu mwuga akora nk’umwe mu bakobwa bake bazwi mu Rwanda ahura n’imbogamizi zirimo nko kuba hari abasore bamubona mu kabyiniro akora akazi bakibeshya ko bashobora kumujyana mu zindi nzira mu buryo bworoshye.
Ati “Imbogamizi mpura na zo mu kazi kanjye, abantu bakeka ko umukobwa wese ukora ijoro byoroshye kumubona […] Ntabwo bintera ubwoba kuko mba nzi icyanjyanye, nkomeza akazi kanjye.”
Ubajije Dj Ira umuntu w’icyitegererezo kuri we agusubiza atajijinganyije ati “Ni Bissosso kuko ni we maze kubona cyane, ni we mbona hafi. Ambwira ukuntu ngomba kwifata, anyereka ibintu byose nzabona mu kazi, ni we cyitegererezo cyanjye.”
Dj Ira aje gukorera uyu mwuga mu Rwanda mu gihe habarurwa umubare muto w’abakobwa b’aba Dj. Mu bazwi bavugwa cyane barimo Dj Makeda ndetse na Anita Pendo na we wabyize abikuye kuri Bissosso.


text:
ven.
25
nov.
2011
Gatarina yavukiye Alegisandriya mu Misiri. Ababyeyi be bari abantu bubashywe cyane mu gihugu. Aho iwabo Alegisandriya niho yigiye amashuri, yiga Filozofiya na Tewolojiya. Bavuga ko afite imyaka cumi n’umunani, ntawe bari bahwanyije ubwenge muri uwo murwa wa Alegisandriya.
Igihe umwami wa Misiri Magsimini wa II aciye iteka rivuga ko abaturage bose b’igihugu cye bagomba kuramya ibigirwamana kandi bakabitura ibitambo, uwanze bakamwica, Gatarina yahereyeho ajya ibwami gusobanuza Magsimini impamvu yamuteye ubwo bugome. Nuko ahera ubwo atangira kwigisha imbere y’umwami n’ibyegera bye, yerekana ukuntu Imana y’ukuri ari imwe gusa kandi ihoraho iteka, ko ari Yo yonyine dutegetswe gusenga.
Nuko Magsimini ngo yumve izo nyigisho si ukurakara arahinduriza ! Ako kanya ategeka ko bafata Gatarina bakamubabaza cyane. Nuko babonye ko amaze kuba inoge kandi yanze kuva ku izima, bamuca umutwe. Bavuga ko amaze gupfa, abamalayika bajyanye umubiri we ku musozi wa Sinayi. Kuri ubu hubatse ikigo kinini cy’Abamonaki “Orthodoxe” kitiriwe Mutagatifu Gatarina. Ni na we murinzi w’Abafilozofe.


text:
Wari uzi ko Bibiliya ibuza kwishyiraho tatouage ? Pastor Desire
Muri iki gihe iyo urebye usanga abenshi mu rubyiruko barishyizeho tatouage kandi buri wese agerageza kwerekana ibitekerezo bye anyuriye mu kubishushanya kuko bamwe bishushanyaho inzoka, sikorupiyo, imitima yanditsemo urukundo, abandi bakandika ko bakora uburaya, amashusho y’ibyamamare bakunda n’ibindi.
Ibi bimenyetso kandi babishushanya ku bice bitandukanye by’umubiri, aho usanga bamwe barabishushanije ku kuboko, intugu, ku kiganza, ndetse abakobwa bamwe bahitamo kubishyira no ku bice bimwe by’amabanga y’umubiri wabo.
Iyo urebye ibyo byose uhita ubona uwabishushanije icyo yari agendereye kuvuga, muri make tatouage ni imvugo ishushanije ibiri mu mutima w’umuntu n’ibyo atekereza cyane byamurenga akabishushanya ku mubiri we.
Bibiliya ivuga iki kuri tatouage ?
Usomye igitabo cy’Abarewi 19:28 havuga ngo : « Ntimukiraburishe kwikeba ku mubiri, kandi ntimukicishe imanzi z’ibishushanyo. Ndi Uwiteka ».
Aha muribuka ko Imana yahaye Abisirayeli amategeko bazagenderaho bavuye muri Egiputa aza kubabuza gukora tatouage. Birashoboka ko Abanyegiputa babikoraga ariko kuko batagiraga itegeko ribabuza kubikora, barabikoze ariko mu bwoko bw’Imana cyarazigara kubikora.
Kuki Imana yabibabujije ? Nuko mu mategeko icumi harimo iribuza gusenga ishusho y’ikintu icyo ari cyo cyose (Kuva 20:4-6) aha rero navuga ko kugira ngo umuntu agere ubwo yishushanyaho biba byaramurenze mu mitekerezo agahitamo kubishyira ahagaragara kandi icyo umuntu akunda kuruta uko akunda Imana kiba ari ikigirwamana.
Biragaragara ko Abisiraheri babonaga urubyiruko rwo muri Egiputa rubikora, hanyuma Imana nayo yanga ko babyinjirana ku butaka bwera kugira ngo igihugu kidahumana.
Muzi ko ingeso zandura vuba, benshi mu babikora nuko babibonana ibyamamare muri muzika babona uwambaye iminyururu ku myenda bwacya ugasanga mu mujyi urubyiruko benshi bambaye iminyururu cyangwa amapantalo yenda kugwa, insokozo, imvugo, no gusuhuzanya bidasanzwe n’ibindi abantu bigana ariko ugasanga atari byiza.
Tugarutse gato ku ndangagaciro zacu, ubusanzwe umuntu yari akwiye kuba inyangamugayo, akihesha agaciro, akiyubaha akiga kuvugisha ukuri kandi byose bihesha agaciro ubikoze.
Dukwiriye kubanza kugisha umutima inama niba ibyo tugiye kwigana bizaduhesha agaciro mu muryango nyarwanda cyangwa bitanga urugero rwiza kuko kenshi mu babyishyizeho usanga bafatwa nk’abatiyubaha.
Bamwe mu bo twaganiriye bishyizeho tatouage bakagira amahirwe yo gukizwa usanga bahorana isoni z’ibyo bintu bibariho akenshi ahita akubwira ko yabikoze atarakizwa ngo amenye ukuri.
Ikibabaje ni uko iyo wabyishyizeho bitongera kukuvaho ukundi bivuze ko uzahorana isoni zabyo numara kumenya ko ari bibi.
Inama nagira ababikora n’abatekereza kubikora ni uko bakizwa bakava mu byo Imana itemera kandi mbere yo gufata icyemezo cyo gukora ikintu nk’icyo ni ukureba ko ibyo ukoze bitazakugayisha muri sosiyete ngo abantu bakazakubona nk’utiyubaha cyangwa nk’uwananiranye.
Iyo urebye imyitwarire y’urubyiruko, wibaza ejo hazaza habo nah’igihugu muri rusange kuko tugenda twigana imico itari myiza idakwiriye kwinjira mu ndangagaciro zacu. Kandi iyo urebye uwitwara atyo uhita ubona urwego rw’imitekerereze ariho kimwe n’ibiri mu mutima we. Twige guca mu nzira zihesha Imana icyubahiro n’igihugu muri rusange.


text:
Gatsibo: Abaca abaturage amafaranga ku buryo butemewe bagiye guhagurukirwa
Ruboneza Ambroise umuyobozi w’Akarere ka Gatsibo
Nyuma y’aho bamwe mu batuye Akarere ka Gatsibo batangarije ko hari abashinzwe ubuhinzi mu Mirenge babaca amafaranga abahinga bavanga imyaka, ubuyobozi bw’aka karere buratangaza ko bitemewe n’amategeko, n’abazafatwa babikora bazabihanirwa.
Mu rwego rwo guteza imbere ubuhinzi, Leta y’u Rwanda yafashe ingamba zo gushishikariza abaturage guhinga ibihingwa bijyanye n’ubutaka bw’aho batuye bagatera imbuto imwe, niba ari ibigori ntibavangemo indi myaka.Mu gihe hari ababirenzeho, abaturage bavuga ko bacibwa amande aremereye.
Umwe mu baturage twaganiriye utarashatse ko izina rye ritangazwa, wo mu murenge wa Rugarama agira ati “ Abayobozi bamwe, usanga hari aho baca amande abavanze imyaka. Ba goronome bamwe baca abaturage ibihumbi 30 atagira inyemezabwishyu batanze.â€Abaturage bagasaba ubuyobozi bw’Akarere guhagurukira ako karengane.
Umuyobozi w’Akarere ka Gatsibo, Ruboneza Ambroise, avuga ko bitemewe bigomba guhagarara, yagize ati “Umuntu wese ukora ibi bikorwa byo guca abaturage amafaranga, ararenga ku mategeko, amafaranga abaturage batanga agomba kuba ateganywa n’amategeko.â€
Ruboneza ambroise akomeje avuga ko umuntu ubirengaho agaca amafaranga abaturage ari ubujura.
Ruboneza avuga ko mu nama ya njyanama y’Akarere iteganyijwe kuba kuri uyu wa gatanu,tariki 11/1/2013 ijyanye n’amashyamba n’ubuhinzi, iziga no kuri icyo kibazo bamagane uwaba wese yaca amafaranga abaturage.


text:
Urwenya-"Ko mbona amazu agenda, uwategereza n'iyanjye ikansanga aha,"
"Ko mbona amazu agenda, uwategereza n'iyanjye ikansanga aha,"
Umugabo yanyoye uruhagije rumugera ku nzoka rwose, n'uko igihe cyo gutaha ngo ahaguruke abona ibintu byose biraza bihita kubera kuzengerezwa, ariko arihangana atangira gutaha. Ageze mu nzira akomeza kubona amazu n'ibiti bigenda. Ageze aho aribwira
ati "n'ubundi ko mbona amazu agenda, uwategereza n'iyanjye ikansanga aha," ahita yiyicarira arayitegereza.
Shyiraho Igitekerezo!
Subscribe to: Post Comments (Atom)


text:
Iyi mvura ivanzemo urubura n’umuyaga mwinshi yaguye mu mugoroba w’uyu wa Mbere tariki ya 21 Ugushyingo, ikamara iminota itageze kuri 30, ariko igasenya inzu zisaga 30 ikangiza na hegitari umunani z’imirima yari ihinzemo imyaka.
Umukozi w’Umurenge wa Kaduha, ushinzwe imari n’ubutegetsi, Mpamyukuri Sauveur yatangarije IGIHE ko iyo mvura yaguye mu gihe gito ariko ikangiza byinshi nubwo nta muntu wari watangazwa ko yaba yahasize ubuzima.
Yagize ati “Ni imvura yaguye nko mu minota 25 gusa, ariko hangiritse ibintu byinshi, inzu 11 zavuyeho ibisenge, izindi 21 ziri mu mudugudu wubakiwe abarokotse Jenoside zirasakambuka, hari n’imirima na yo yangiritse.”
Yakomeje avuga ko hangiritse hegitari ebyiri zari zihinzemo ibirayi, na hegitari eshatu zari zihinzemo ibigori.
Ubuyobozi bw’Umurenge wa Kaduha, ku bufatanye n’izindi nzego nk’iz’umutekano, burimo bakora ubutabazi bw’ibanze burimo no gushakira amacumbi abasizwe iheruheru n’ibyo biza by’imvura n’umuyaga, mu gihe hagitegerejwe ubufasha bwatuma abo baturage bahita basanirwa inzu zabo bagasubira mu byabo.
Kugeza ubu bamwe bacumbikiwe mu nyubako y’ibiro by’Umudugudu wa Bamba mu Kagari ka Kavumu.


text:
"Nyuma y’imyaka 19, Yesu yankijije Canseri n’ izindi ndwara zikomeye".
Ibi ni ibyatangajwe na Bwana TUGANIMANA Charles mu kiganiro yagiranye na Pastor Desiré HABYARIMANA . Charles yamubwiye uburyo yabonye imbaraga z’Imana zikiza, zamukijije Canseri n’ izindi ndwara zikomeye yaramaranye imyaka 19.
Mu magambo ye bwite Charles aragira ati:"Nafashwe n’uburwayi mfite imyaka 16, bwatumye mpinamirana, ndwara ibisebe k’ ubugombambari birambabaza cyane. Nivuje ahashoboka hose biranga. Nivuje i Gatagara nk’imyaka 2 mbonye byanze njya mu kinyarwanda bakanzanira ingwa bacukuye mu kigugu nkahoma ku bisebe byanga gukira mpera mu nzu imyaka 4 icyo gihe nagendaga nkambakamba.”
Charles akomeza agira ati:“Iyo noroherwaga ho hato ntibyamaraga kabiri . Nasubiye kwivuza i Gatagara nabo banyohereza ku bitaro bikuru bya Kaminuza i Butare mu mwaka w’ 1990. Narwariye muri ibyo bitaro kugeza 1997 ntarakira. Genocide yakorewe abatutsi mu 1994 yabaye mba muri ibyo bitaro .Mushiki wanjye wari undwaje baramwica nsigaramo kuko ntabashaga kubyuka .Muri macye nasaga n’uwapfuye.”Retour ligne manuel
Charles
Charles akomeza avuga ko icyo gihe bamuvuye bikanga kuko yari atangiye kubora uruhu ruvamo inyo ,imitsi ivirirana amaraso kugeza ubwo yafashwe amaguru yose nayo agatangira kubora.Nk’uko Charles akomeza abitangaza ngo abaganga bapimye utunyama twaho yari arwaye ndetse batwohereza hanze kudupimirayo.Ibisubizo byavuye muri ayo ma laboratwari(laboratories) ni uko basanga arwaye umufunzo udakira ariyo cancer mu ndimi z’amahanga. Nyamara nubwo byari bimeze gutya Charles avuga ko taliki ya 25/03/1995 yagize umugisha ukomeye wo guhura n’abarokore bo mw’ itorero rya Cyarwa i Butare ubwo bari baje ku bitaro.Nyuma y’Ijambo ry’Imana ryavuzwe n’abo barokore Charles avuga ko yahisemo kwakira Yesu nk’ Umwami n’ umukiza w’ ubugingo bwe.
Charles agira ati: “Kuva uwo munsi numvise impinduka ikomeye mu mutima wanjye cyane ko ubuzima bwanjye bwaranzwe n’ umubabaro ukomeye.”Retour ligne manuel
- Charles
- Aha Charles yabaga mu kagare k’ ibimuga
Mu Mwaka 1997 Charles avuga ko yarembye cyane ndetse agacika umugongo bitewe n’ igihe yari amaze aryamye.Charles avuga ko yaje no kurwara umutima, kubera imiti yari yaranyweye igihe kirekire kandi ikomeye.Charles avuga ko yaje no gukurizamo kurwara pararize(Paralisé).
Charles avuga ko kubera ko amaze kubona ko yaramaze igihe kinini kwa muganga ngo kandi adakira ngo yahisemo gusaba ko asezererwa akava mu bitaro ndetse aranabyemererwa.Akigera mu rugo,kwa mushiki we aho yagombaga kuba ngo yamaze indi myaka itandatu aryamira urubavu rumwe. Kubera kuba mu nzu igihe kinini adasohoka , hamwe no kunywa imiti myinshi kandi ikomeye Charles avuga ko byamuviriyemo no gupfa amaso kuburyo atabashaga kureba muri metero imwe.
Charles agira ati:“Icyo gihe imiti nanywaga ni iyo nahabwaga n’Abapadiri kuko ntabushobozi naringifite bwo kuyigurira.” Muri 2002,Charles avuga ko yajyanywe kuvurizwa i Kigali mu bitaro bya CHUK. Icyo gihe kandi Charles avuga ko atabashaga kureba cyangwa kwigenza ahubwo ko yagenderaga ku mbago.Retour ligne manuel
Nubwo yari mu bihe bitoroshye Charles akomeza agira ati: “Nyuma y’uwo mu babaro wose, nafashe umwanzuro wo gusenga cyane ndetse mba umunyamasengesho ubikunze . Nasenze iminsi 3 nsengera gukira canseri ndetse n’ubumuga bwose ubwo burwayi bwari bwaranteye. Tariki ya 07/07/2003 mu mwaka wa 2003, saa moya za mu gitondo, nibwo Imana yankijije ntangira kugenda neza nta mbago nifashishije. ubu ndakomeye , kuva ubwo Kanseri(canser) yarakize, umutima warakize, amaso nayo nambaye amadarubindi(lunette) ariko ndabona ,amatwi yarakize usibye kumwe kutumva neza ariko nizeye ko nako kuzakira cyangwa nkabona ikikunganira nkabasha kumva neza.”
Nubwo atabashije kugira amahirwe yo kwiga kuko bitari gushoboka arwaye Charles avuga ko ibi bitazamubuza gukorera Imana kandi ko n’ubu akora umurimo w’ ivugabutumwa.
Charles yasoje iki kiganiro avuga ko imyaka yose yamaze mu burwayi ari 19.
Nguko rero uko Charles yakize kanseri hamwe n’ izindi ndwara zari zikomeye !Mwese abafite ibibazo mu buzima bwanyu byaba ari uburwayi, cyangwa ibindi bisanzwe Yesu aracyakora ibitangaza bifatika. si muri Biblia gusa nubu arabikora mugize kwizera ntacyo Yesu adashoboye. Nkuko iyi site ya www.agakiza.org idahwema kubitangaza Yesu akiza ibyaha, indwara, imibabaro (ibikomere, intimba, agahinda) hamwe n’imivumo. Ibibazo ufite byose ubizane kuri Yesu uzabona uburuhukiro bw’umutima wawe nkuko yavuze ngo “Mwese abarushye n’abaremerewe muze munsange mbaruhure.” Urubuga agakiza.org rukwifurije kuruhurwa na Yesu. Amen.


text:
Umunsi mpuzamahanga w’urubyiruko usize 176 babatijwe mu kigo IRVSDC I wawa
Kuri uyu wa Gatandatu tariki ya 13 kanama 2016 Mu kigo ngororamuco giteza imbere imyuga y’Ubumenyingiro cya iwawa (IRVSDC ) habatijwe abagera ku 176 naho 64 bari barasubiye inyuma barakirwa, ni umuhango wabaye mu giterane cy’ivugabutumwa cy’umunsi umwe.
K’ubufatanye n’amatorero ya gikirisitu, ikigo IRVSDC gisanzwe gitegura ibiterane by’ivugabutumwa mu rwego rwo kurushaho gufasha urubyiruko rwabaswe n’ibiyobyabwenge gukira, kuri iyi nshuro hakaba hari hatumiwe Korale Bethanie yo mu itorero rya ADEPR Gisa umudugudu wa Ruhangiro ho mu karere ka Rubavu, yari iherekejwe na Rev Pastor Ndizeye Charles umushumba w’Itorero rya Adepr mu karere ka Rutsiro n’abandi bashumba batandukanye, igiterane cyahuriranye n’iyizihizwa ry’umunsi mpuzamahanga w’urubyiruko ku ncuro ya 22 mu Rwanda.
Madame Rose Mary Mbabazi aramutsa abitabiriye igiterane
Umushyitsi mukuru muri iki Giterane, Umunyamabanga uhoraho muri Minisiteri y’urubyiruko n’Ikoranabuhanga Madame Rose Mary Mbabazi, mu izina rya MYICT abereye umunyamabanga yagize ati “ Nagirango rwose mfate uyu mwanya nshima, ni ibintu byahuye dushimira Imana, tukaba duhuriye hano n’itorero ADEPR tubashimira akazi keza mukora, kudashima ni umuco mubi cyane iyo umuntu yagukoreye ikintu cyiza, nshimira n’ubuyobozi bwa Iwawa dufatanijwe kurera, abarezi, Coordinator (Umuhuzabikorwa), abavura, ingabo, hamwe n’abafatanyabikorwa bose kuri uyu munsi turi kumwe na ADEPR Turabashimira akazi Mukora Imana ibahe umugisha.
Madame Rose Mary Mbabazi Umunyamabanga uhoraho muri MYICT atanga impanuro
Rose Marry yagarutse kandi yagarutse ku munsi mpuzamahanga w’urubyiruko aho yakomeje asaba uru rubyiruko ko bagomba gucika ku ngeso y’ibiyobya bwenge kuko ukibirarikiye ashaka urupfu, ariko ushaka ubuzima agomba gukomeza inzira batangiye yo kubireka, abaha ingero za bagenzi babo babiretse ko bamaze kwiteza imbere ku buryo bushimishije, akomeza abwira abagifite umutima wo gusubira inyuma ko icyo babura ari Imana kuko ariyo ituma twese twuzura, bityo ngo bakwiye kuyizera, asoza ababwira ko umubatizo bahawe ari urufatiro ruzabafasha gukira, atari ukwereka abantu ko bahindutse, ahubwo ko bakwiye kurushaho kubaka isano bafitanye n’Imana.
Bwana Nicolas Niyongabo umuhuzabikorwa wa IRVSDC
Mu kiganiro yagiranye n’umunyamakuru wa agakiza.org Bwana Nicolas Niyongabo umuhuzabikorwa wa Iwawa Rehabilitation and Vocation Training Centre (IRVSDC) yunze mu rya Madame Marry ashimira amadini n’amatorero atandukanye kuko ngo babafasha cyane mu kwigisha urubyiruko, yongera ho ko benshi muri uru rubyiruko mbere yo kuyobywa n’ibi biyobyabwenge baba bari basanzwe bafite imyizerere ya gikirisito bityo ngo iyo bamaze kwigishwa n’aba banyamadini basubirana indanga gaciro nziza bagahinduka, aboneraho gusaba amatorero ko yarushaho no kubafasha kwakira urubyiruko ruvuye iwawa, kuko imiryango myinshi iba ikibafata nka ba Sawuli batarahinduka mu gihe itorero ryo riba ryaramenye ko babaye ba Pawulo batakiri mu mico mibi ya Cyera.
Naho ababyeyi nabo abasaba ko bababera abafatanya bikorwa mu nzira ya mbere y’igorora muco, bakakira aba bana nk’abahindutse, ikindi nabo ngo bakwiye gutanga umusanzu mu gusesengura ikiba cyarateye umwana kwishora mu biyobyabwenge bityo bakareba niba uyu mwana agarutse icyo cyabimuteye cyarakuwe ho.
Rev Pastor Ndizeye Charles asengera abihannye
Usibye kubatiza abari basanzwe barihannye, iki giterane cyarangiye abandi basaga 300 bihannye bizera Yesu barakizwa, kuri ubu bakaba batangiye gukurikiranwa ngo bigishwe inzira y’agakiza.
Mu kigo IRVSDC hatangirwa impanuro myinshi bakanigishirizwa indanga gaciro zitandukanye


text:
Dore ibanga ryo kugira ubuzima bwiza
Ubusanzwe nta muntu wifuza kurwara niyo bimugezeho usanga atanga amafaranga menshi ngo arengere ubuzima bwe, niyo mpamvu ari byiza rero kwirinda kuko biruta kwivuza.
Niba ushaka kugira ubuzima bwiza dore ibintu ukwiye :
1. Kugira isuku
Hari ibitaro batanze inama igira iti” bumwe mu buryo bw’ingenzi bwo kwirinda indwara cyangwa kuzanduza abandi” ni igukaraba intoki. Bimwe mu bintu bituma umuntu yandura ibicurane ni ukwikora ku zuru cyangwa ku maso, mu gihe intoki ze ziriho virus ibitera.
Uburyo bwiza bwo kubyirinda ni ugukaraba intoki buri gihe. Nanone kandi isuku ishobora gutuma n’indwara y’igikatu itaba icyorezo, urugero nk’umusonga ni indwara z’impiswi. Izo ndwara zihitana abana z’abana bari munsi y’imyaka itanu basaga miliyoni ebyiri buri mwaka.
Wari uziko gukaraba intoki byonyine bishobora kugabanya ubwandu bw’icyorezo cya ebora ?
• Ni ryari gukaraba intoki biba ari ngombwa cyane kugirango urinde ubuzima bwawe n’ubw’abandi?
• Nyuma yo kuva mu bwiherero
• Nyuma yo guhindurira cyangwa se umuvanye mubwiherero
• Mbese na nyuma yo komora igikomere
• Mbere yo gutegura ifunguro, kugabura na mbere yo kurya
• Nyuma yo gukora cyangwa kwipfuna
• Nyuma yo gukora ku matungo cyangwa ku myanda yayo
Nyuma yo guterura imyanda
2. Gukoresha amazi meza
Ujye ukoresha amazi meza yaba ayo kunywa, koza amenyo, koza ibyombo, kuronga ibiribwa no guteka, Ujye usuzuma niba ahantu hizewe.
Niba ukeka ko amazi ava mu itiyo ukoresha yanduye, jya ubanza uyateke mbere yo kuyakoresha cyangwa ushyiremo imiti yizewe.
Buri gihe ujye ubika amazi wasukuye mu bintu bifite isuku kandi bipfundikiye kugira ngo bitongera kwandura
3. Kurya indyo yuzuye
Ntushobora kugira ubuzima bwiza utarya neza. Kurya neza ni ukurya indyo yuzuye ni ukuvuga ikungahaye ku ntungamubiri . Jya urya umunyu, ibiribwa birimo isukari n’ibinure biri mu rugero kandi wirinde kugwa ivutu. Ifunguro ryawe ntirikaburemo imbuto n’imboga kandi ntugahorere indyo imwe. Aba benshi batekereza ko kurya indyo yuzuye ari ukuba uri umukire, ariko sibyo kuko ushobora kurya ibidahenze kandi ukabaho neza, kimwe n’uko ushobora kurya nabi kandi ukize.
4. Gukora siporo
Imyaka waba ufite iypo ariyo yose, ukeneye gukora imyitozo ngororamubiri ihoraho, kugirango ukomeze kumererwa neza. Muri iki gihe abantu benshi ntibagikora siporo ihagije.
Dore akamaro ka siporo
• Igufasha gusinzira neza
• Ituma unyeganyega ntugume hamwe
• Ikomeza imitsi n’amagufwa
• Ikurinda umubyibuho ukabije
• Ikurinda indwara yo kwiheba
• Ikurinda gupfa imburagihe
Hariho ingaruka ziterwa no kudakora siporo
• Kurwara diyabete yo mu bwoko bwa kabiri
• Umuvuduko ukabije w’amaraso ukabije
• Kugira ibinure byinshi mu mubiri
• Kurwara indwara ifata imitsi yo mu bwonko.
Umuntu ahitamo siporo akurikije imyaka afite , cyangwa uko ubuzima bwe bumeze. Byaba byiza rero ubanje kugisha inama mugangambere yo gutanmgira gukora siporo iyo ariyo yose.
5. Kuryama igihe gihagije
Igihe abantu baryama kigenda gitandukana
Abana b’impinja hafi ya bose bakenera kuryama amasaha ari hagati ya 16 na 18 ku munsi. Abana batangiye gutaguza bakaryama amasa 14, naho abari hafi gutangira ishuri bakaryama hagati ya 11 na 12. Abageze igihe cyo gutangira ishuri, muri rusange bakenera kuryaa amasaha nibura 10. Naho abakuze bagakenera kuryama hagati y’amasaha 7 na 8.
Nta muntu wagombye kumva ko amasaha ayo ariyo yose yaryama ntacyo aba atwaye. Ahubwo kuruhuka neza amasaha akwiriye biba byiza cyane kuruta.
Nushyira mu bikorwa ibintu tumaze kuvuga haruguru ubuzima bukanga bukakugora uzifashishe muganga.
Mugire ubuzima.


text:
Ibintu 4 Yabesi yasabye Imana 1 Ngoma 4:10 (Igice cya 4)Pastor Desire
3. Yasabye kurindwa ibyago:
Muzi ko Imana abayo ibarinda mu buryo bukomeye! Bibiliya iravuga ngo “Abo wampaye nta n’umwe ubasha kubamvuvunura mu kiganza.” Iturinda nk’imboni y’ijisho. Yaduciye mu biganza nk’imanzi. Mu Baroma 8:31-39 haravuga ngo “Ni iki cyadutandukanya n’urukundo rwa Kritso Yesu?” Humura turarinzwe, ukuboko kw’Imana kuri hafi yacu iyo turi mu mwuka wo kubana n’Imana neza.
Ubundi tugeragezwa nk’abandi, ariko icyo tubarusha ni uko ukuboko kw’Imana kuturinda buri munsi kandi ihumure ry’Imana riba riri kumwe n’abayubaha. Yesaya 54:11-17 haravuga ngo “Yewe urengana ntihagire uguhumuriza, nzakubakisha amabuye y’igiciro kandi nta ntwaro bacuriye kukurwanya izagira icyo igutwara. Daniyeli yarinzwe ibyago, Morodekayi yarinzwe ibyago hamwe n’Abayuda, Dawidi Imana yamurinze icumu rya Sawuli, n’abera bahora barindwa. Petero Imana yamukijije inkota ya Herode n’bandi benshi cyane.
Gusa aha twagaruka kukurindwa k’ uburyo 2 burya n’ abatubaha Imana irabarinda ibarindirije umunsi bazafata icyemezo cyo gukizwa urugero hari abasinzi baba batuye ahantu hahanamye ariko ikabarinda, abajura ikabarinda ntibabice kugira ngo bazakizwe n’ abandi bakora ibyaha bikomeye.
Kurinda kwa 2 n’ igihe umuntu akijijwe akaba inshuti y’ Imana akaba abitse amabanga y’ Imana ku buryo Imana imurinda nk’ imboni y’ ijisho uwo numwihariko w’ inshuti zayo gusa
Aha twavugako uburinzi buterwa n’ ubutunzi bw’ Imana ufite. Mu buzima busanzwe ahabitse ubutunzi bukomeye bw’ igihugu baharinda cyane kandi uko umuntu agenda azamuka mu ntera akaba abitse amabanga akomeye y’ igihugu niko uburyo bwo kumurinda bugenda bwiyongera.
None wowe iyo usenga ngo Mana manura ingabo zo mu ijuru zindinde zigote umusozi ndayeho n’ ubuhe bushuti ufitanye n’ Imana bwatuma imanura ingabo zingana zityo? N’ ubuhe butunzi ufite bwatuma ijuru rikurinda nk’ imboni y’ ijisho kugeza ubwo Imana ivuga ngo ubakozeho ninjye aba akoze mu jisho? Uziko hari abantu bakijijwe barindwa mu buryo Imana irindamwo abasinzi n’ abatizera kuko nta mumaro bafitiye Imana?
Shakisha ubucuti kuriyo kandi ubike ijambo ry’ Imana muri wowe wuzure Umwuka wera Imana izajya ikurinda ibyago mu buryo bwihariye
Na none ntibivuze ko abantu b’Imana batageragezwa ariko bararinzwe ibyabo Imana ibikurikiranira hafi bene abo bageragezwa uko Imana ishaka babitse ubugingo bwabo umuremyi wo kwizerwa bagumye bakore ibyiza. Murakoze
Ubutaha tuzarebera hamwe igice cya nyuma cy’ isengesho rya Yabesi ntuzacikwe...
Niba wifuza kuba mu agakiza family ukajya ubona ijambo ry’ Imana buri gihe twandikire kuri whatsapp +250788422984
Email: hadesire@yahoo.fr
Pastor Desire@agakiza.org


text:
Inkomoko y’amapantaro acikaguritse azwi nka “Déchiré”
Amapantaro y’amakoboyi acikaguritse azwi nka “Déchiré” yambarwa n’abantu batandukanye mu Rwanda, nyamara abenshi batanazi inkomoko yayo n’impamvu aba acikaguritse.
Urubyiruko n’ibyamamare bitandukanye mu Rwanda n’ahandi ku isi, ni bo baharaye kwambara ayo mapantaro usanga acitse ku mavi, ku bibero, ku mirundi n’ahandi. Aza mu mabara atandukanye arimo ubururu, umukara n’umweru.
Umuririmbyi w’Umunyarwanda, Christopher, agira ati “Bigezweho kwambara imyenda icitse kandi burya ndi uw’ubu! Utabyumva nyine yaba ari uko atari uw’ubu…ntabwo nzi ahantu byavuye ariko ntabwo bisa nabi! Bisa neza ku buryo nanjye byanteye kwifuza kubyambara.”
Ubusanzwe ayo mapantaro acikaguritse yatangiye kugaragara mu myaka ya 1970. Icyo gihe amakoboyi yambarwaga n’abantu bakora imirimo y’ingufu, mu bihugu nka Leta Zunze Ubumwe z’Amerika.
Kubera kuyambara kenshi n’ubukene bwo kubura amafaranga yo kugura ayandi, byatumaga ba nyirayo bakomeza kuyambara kugeza igihe abacikiyeho.
Ibitangazamakuru nka GQ na Vogue byanditse ko muri iyo myaka, muri Amerika, imyambaro yatangaga ubutumwa bitewe n’uyambaye. Ni iyo mpamvu ngo hari abifashishije kwambara amapantaro acitse bagaragaza ibyiyumviro byabo kuri politiki n’iyobokama.
Hagaragaye amatsinda y’abantu cyane cyane ay’urubyiruko yambaraga amakoboyi aciye ku mavi n’ahandi. Ni bo ubwabo ngo bayiciraga, bigumura ku matwara yari ari mu gihugu icyo gihe.
Muri iyo myaka kandi, ngo abaririmbyi b’ibyamamare mu njyana yari igezweho yitwa Rock and Roll na bo batangiye kwambara “Déchiré”.
Kubera uburyo ibyo byamamara byari bikunzwe, ngo abakora ibijyanye n’imideli n’imyambarire ni bwo batangiye gukora amapantalo y’amakoboyi acikaguritse kuko babonaga akunzwe.
Uko imyaka yashiraga ni na ko ayo mapantalo yakwirakwiraga henshi. Ibyamamare ndetse n’urubyiruko rutangira kuyagura ku isoko, abenshi mu bayambara bashaka kwigana ibyamamare bakunda.
Amakoboyi ya “Déchiré” yakomeje kwigarurira imitima ya benshi ku buryo ngo nko mu myaka ya 2010, yafashwe nk’ikimenyetso cyo kwambara neza. Maze inganda zikomeza kuyakora, asakara henshi ku isi.
Ibitekerezo ( 7 )
Déchiré jyewe zadutse muri 1970 ndi mukuru. Zambawe n’abana bo mu miryango ikize, nk’ikimenyetso cyo kwifatanya n’abakene. Byatangiriye Los Angeles, buhoro buhoro bigenda bikwira iyi mijyi ya USA kubera ibyamamare byatangiye kuzambara. Si umwambaro wo kurmbana. Ni umwambaro w’abarakare, barwanyaga ubusumbane bukabije hagati y’abakire n’abakene. Abakobwa bamwe bawukundira ko bituma berekana cm nkeya z’umubiri wabo (ibibero) bigakurura abagabo. Ni umwenda wuzuyemo messsages za politiki nyinshi.
rwose ntabwo nakanga kuyambara ariko ugomba kwambara ibintu uzi aho cyavuye.ubwo se ari imyenda y’abarozi
ubworero bajye bahitamo kwambara imyenda ishaje.Tugerageze kwiyambika neza bizatuma tugaragara neza murakoze.
Oya erega kuba bimeze kuriya muri fashion ntibivuze ko atari byiza kandintakintu kitagira inkomoko kuko no mu bufransa kera abakire bambaraga amakabutura nne siko biri biriya ntibivuze ko ataari umwenda ahubwo nibisanzwe. kuko ugiye gusobanura ibintu byose wasanga twarataye umutwe twese.
dechire si umwenda umuntu wiyubashye yakwambara.tugomba kwihesha agaciro uri byose!!
Ubutaha mu zatubwire n’aho regeza yaturutse.
Usanga urubyiruko rubiharaye cyane, abahanzi, kandi nakera byigeze kugacishaho.
MURAKOZE.
murakoze kudusobanurira. muzabicishe no kuri Rado ab’ubu bamenye ko nta mwambaro urimo.


text:
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.
Kuba Umwuka Wera ari Imana, bigaragazwa n’Ibyanditswe Byera, harimo Ibyakozwe n’Intumwa 5:3-4. Muri uyu murongo, Petero ahinyuza Ananiya amubaza impamvu yabeshye Umwuka Wera kandi anamumenyesha ko atabeshye “abantu gusa ahubwo ko yabeshye n’Imana.” Birumvikana ko kubeshya Umwuka Wera ari ukubeshya Imana. Kandi tugomba kumenya ko Umwuka Wera ari Imana kubera ko Ufite ibiranga Imana. Urugero: ububasha bw’Imana bwo kubera hose icyarimwe, bugaragazwa muri Zaburi 139:7-8, “Ndahungira Umwuka wawe he? Ndahungira mu maso hawe he? Nazamuka nkajya mu ijuru uri yo; Nasasa uburiri bwanjye ikuzimu uri yo.” Ndetse no mu 1 Abakorinto 2:10-11, dusangamo ibiranga ububasha bw’Umwuka Wera bwo kumenya byose. “Ariko Imana yabiduhishurije Umwuka wayo, kuko Umwuka arondora byose ndetse n’amayoberane y’Imana. Mbese mu bantu ni nde wamenya ibyo undi atekereza, keretse Umwuka wa wa wundi umurimo? N’iby’Imana ni ko biri, ntawabimenya keretse Umwuka wayo.”
Tugomba kumenya ko Umwuka Wera, mu by’ukuri, nawo ari Imana, kuko afite ubwenge, amarangamutima, n’ubushobozi. Umwuka Wera aratekereza kandi akanamenya ibintu (1 Abakorinto 2:10). Umwuka Wera ashobora kugira agahinda (Abefeso 4:30). Umwuka aradusabira (Abaroma 8:26-27). Afata ibyemezo uko ashaka (1 Abakorinto 12:7-11). Umwuka Wera ni Imana, Imana ya gatatu mu Butatu Bwera. Nkuko Imana ibigenza, Umwuka Wera ashobora, mu by’ukuri, gukora umurimo we nk’Umufasha n’Umujyanana, nkuko Yesu yabasezeranije ko ari cyo azakora (Yohana 14:16, 26, 15:26).
Ikibazo: Umwuka Wera ni iki?
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.


text:
Wari uzi ko muri wowe harimo ubutunzi buhishe?
Ariko dufite ubwo butunzi mu nzabya z’ibumba, kugira ngo imbaraga zisumba byose zibe iz’Imana zidaturutse kuri twe." 2 abakorinto 4 : 7.
« Spindletop », icyobo cyacukuwemo peteroli nyinshi mu mateka ya Amerika kiri muri Texas mu mujyi, hafi ya Beaumont. Icyo cyobo cyamenyekanye gute ?
Iyo Imana ikurebye , ibona ubutunzi buhishe. Mu mpera z’ikinyejana gishize, nyiraho hantu icyo cyobo kiri, kubera impamvu z’ibibazo yari afite bijyanye n’amafaranga, yifuje kugurisha ubutaka bwe kugira ngo akemure ibibazo by’umuryango we. Muri icyo gihe, ikompanyi y’ubucukuzi bwa peterori yaje kumumenyesha ko mu butaka bwe harimo peterori nyinshi noneho imusaba ko bayicukura noneho we akagumana uburenganzira bwo kwitwa nyirubutaka “droit de propriete foncier”.
Uwo mugabo yabyakiriye neza kuko nta kundi yari afite yabigenza. Amahirwe ya wa mugabo, mu butaka bwe haje kubonekamo Peteroli nyinshi cyane, Spindletop iragenda ihinduka ahantu ha mbere muri leta zunze ubumwe za Amerika hava petrol nyinshi ndetse hatanga n’amafaranga menshi. Uwo mugabo aragenda aba umuherwe mu butunzi.
Ku bwawe, ubwo butunzi bwageze kuri uwo mugabo mu kihe gihe ? mbese ni mbere cyangwa ni nyuma yo kubona iyo peteroli mu butaka bwe ?
Mu byukuri uyu mugabo yari asanzwe ari umuherwe kuva igihe cyose ubwo butaka bwamwitirirwaga ko ari ubwe. Ariko, ntiyari azi ko Imana yahahishe ubutunzi bukomeye. Uko uzabaho kwagereranywa n’ubwo butunzi bwari buhishwe i Spindletop. Bibiliya ntiyatubwiye ngo dufite ubutunzi mu nzabya z’ibumba ? 2 korinto 4 :7. Igihe abo muri kumwe bakureba, bakabona ko wihebye ndetse ugeze no hafi yo gupfa, ariko iyo Imana ikurebye ibona ubutunzi buhishwe muri wowe. Wakire neza ijambo ry’Imana.
Nko ku kigereranyo cya « Spindeletop », Hari ubutunzi Imana yahishe muri wowe, kandi urahenze cyane kuruta « Spindeltop ».
Joyce Meyer


text:
GUSOHORA KW'ABAGABO
Navuga ko gusohora ari ugusohora nyine! Ni ukvuga kugera iyo wajyaga. Iyo utangiye urugendo rwo guhuza igitsina uba ufite iyo werekeza. Iyo ugezeyo uba usohoye. Abananirwa gusohora ntibaba bagezeyo, baba baciriye urugendo mu nzira. Iyo umuntu arimo guhuza igitsina n'undi muntu aba yumva biryoshye, uburyohe bukagenda bwiyongera gahoro gahoro kugeza ku kadomo buba bwinshi cyane ku buryo budashobora kuharenga. Icyo hatangira umwanya witwa gusohora.Icyo gihe imitsi yari yuzuyemo amaraso itangira kwifungura amaraso agatangira gutembera mu buryo busanzwe. Ariko muri icyo gihe navuga ko ibintu byose bisa n'ibisandaye umuntu ntamenye ibyo arimo, ushobora no gutaka cyangwa ugasohora andi majwi udashobora gutegeka. Umuntu aba arimo guhumeka cyane, n'amaraso yihuta cyane.Imboni z'amaso ziratumba, ushobora no kuzana ubuheri ku mubiri cyangwa ukabira icyuya. Muri icyo gihe imitsi n'inyama z'igitsina biba birimo kwikanda byirekura nibura buri masegonda 0.8. Biba byihuta rero. Gusohora bishobora kumara amasegonda 10. Mu bagabo muri iki gihe amasohoro aba arimo kwisuka asohoka mu mboro.
No comments:
Subscribe to: Post Comments (Atom)


text:
Mu gice giheruka Mateso afashijwe n’umukunzi we Raissa banditse umuvugo wo kujyana mu marushanwa, ese byaje kugenda bite
...GAKIRE Donald Kamanzi ndetse na Chantal Mariza bari bicaye mu rugo barimo baganira ku burere bw’umwana wabo ISIMBI Donald Raisa. Ku bwa Gakire we ntiyifuzaga ko umukobwa we yakwiga muri SFB ahubwo yashakaga ko ajya kwiga muri kaminuza ya Harvard muri Amerika ibijyanye n’icungamari ariko nyina w’uyu mukobwa yagiraga ati “Ndumva wareka umwana akiga aho ashaka nta mpamvu n’imwe yo kumuhatira gukora ibyo adashaka.”
Ubundi GAKIRE Donald KAMANZI yari papa wa Raissa, nyuma y’aho aviriye ku mwanya wo kuba Minisitiri w’ibucuruzi yaje guhindurirwa akazi aba umukuru w’Ikigi cy’ishoramari.
Gakire yifuzaga cyane ko umukobwa we yakwiga mu kigo gikomeye kandi akiga neza, ariko guhera kera Raisa we ntiyifuzaga ibijyanye no guteteshwa.
Raissa yiga mu mashuri yisumbuye yahakaniye ise ko adashaka umushoferi umujyana ku ishuri ati:”Njye ndi umunyeshuri nk’abandi bityo sinibaza impamvu zo kumpa imodoka yanjye bwite injyana ku ishuri n’izindi zo kumperekeza, ahubwo njyewe ndifuza ko nzajya njya ku ishuri muri bisi z’abanyeshuri nk’uko abandi bana bazizamo.”
Uyu mukobwa mu mashuri abanza n’ayisumbuye yigaga i Kabuga ku kigo cyigenga cya, arangije icyiciro rusange yagiye kwiga kuri Lyce de Kigali akaba yarigaga ataha iwabo i Nyarutarama.
Arangije amashuri yisumbuye nibwo ababyeyi be bamumenyesheje ko bamuboneye ishuri muri Amerika kandi rikomeye cyane ku isi ariryo Harvard university.
Raissa wari ufite itandukaniro hagati ye n’abandi bana bavuka mu miryango ikomeye iki cyemezo yagiteye utwatsi agira ati “Papa simbasuzuguye ariko ntimumpitiremo aho nziga kuko ndakuze bihagije byo kwihitiramo,bityo nanjye nahisemo kwiga mu Rwanda muri Kaminuza ya Kigai nkuko nabitsindiye,njye sinshaka kujya kwiga imico y’abandi ntaramenya n’iy’iwacu i Rwanda, ndakwinginze mpa amahirwe nige aho nshaka kuko njye numva nshaka kubaho mu buzima busanzwe kandi bworoshye bw’iwacu i Rwanda kandi nk’uko nabikubwiye kuva kera njyewe nshaka kwiga leadership nkazabasha kwita ku bakene cyane.”.
Nuko Raissa yaje kujyanwa kwiga mu kigo yari yihitiyemo n’ubwo bitashimishije ababyeyi be bahaye agaciro amahitamo ye dore ko ariwe mwana wenyine bagiraga.
GAKIRE abigiriwemo inama n’umujyanama we uhoraho yatangiye gushaka abaterankunga batera ikigo ahagarariye inkunga, niko gufata telefone ahamagara umuherwe ukomeye mu gihugu cya America witwa George Maguey akaba yari umwe mu baherwe bari bafite amafaranga meshi muri banki y’isi, bityo byabaye ngombwa ko GAKIRE Donald amusaba ko yajya ku musura. dore ikiganiro bagiranye kuri telefone
Gakire ati “Muraho nyakubwa, ni Gakire Donald muvugana umukuru umuyobozi w’ikigo cy’ishoramari, nifuzaga ko nabagirira urugendo mu rwego rw’akazi tukaganira?
George “Nta kibazo nimbona akanya nzaguhamagara nkubwire tubonane.”
Ku ruhande rwa Mateso ho ubwo yarangizaga kwandika umuvugo yawujyanye kuri radiyo we na bagenzi be bababwira ko bazatangarizwa abatsinze nyuma y’ukwezi ni uko asubira mu kigo akomeza amasomo atuje ariko uko iminsi ishira niko urukundo rwafataga indi ntambwe hagatiye na Raissa, kuburyo batari bagisigana aho washakiraga umwe niho wasangaga n’undi.
Hashize ukwezi mu masaha ya nijoro nibwo KAMANZi yakiriye telephone ya George Maguey. Maguey amubwira ko yitegura bakazabonana ku munsi wa Gatandatu uhereye icyo gihe, uruzinduko rwa Donald GAKIRE rwari bumare iminsi itanu muri Amerika.
Ako kanya Donald yahise ahamagara umukobwa we ku ishuri amubwira ko akenewe mu rugo, ni uko bukeye Raissa ubwo yiteguraga gutaha ngo yumve icyo ise amushakira ahamagara Mateso ngo amuherekeze bajyane iwabo kuko bari buhite bagarukana ku ishuri.
Mu masaa yine imodoka yaje gufata Raissa ku ishuri ni uko we na Mateso baragenda, bageze mu rugo kwa nyakubahwa Donald basanze yicaye mu ruganiriro areba amakuru ndetse na Chantal umugore we bari kumwe. Ni uko Donald asuhuza umukobwa we n’ubwuzu bwishi ariko ageze kuri Mateso amukora imbagara ameze nk’utamwitayeho na gato gusa nyina w’uyu mukobwa we nta cyo byari bimubwiye yasuhuje Mateso n’urugwiro rwishi.
Umukozi ashyira ibiryo ku meza bahita bajya kurya.Maze Donald amenyesha Raissa ko ku wa gatandatu bazajyana muri Amerika nk’umuryango, maze Raissa ati “None se ntuzi ko ndi ku ishuri papa?” Undi ati:”ndabizi ariko ntituzatindayo humura ni iminsi itanu gusa ubundi ukagaruka ku ishuri”
Ubwo ku gicamunsi Raissa na Mateso basubira ku ishuri ariko bamaze ku genda Chantal yegera umugabo aramuza ati:”Ese kuki nabonye kuva umukobwa wawe yaza utameze neza bite?” Undi ati:”njyewe nababajwe n’iriya mbwa y’umuhungu yiha kugendana n’umukobwa wanjye, harya ngo ni iy’i Nyamasheke?” Gute atinyuka umwana wanjye? Arega narebaga barebana akana ko mujisho si nakubwira, Raissa no kurya byari byamunaniye kubera amasoni n’ukuntu asanzwe akunda amafi. Buriya kariya gahungu byibura gafite na twa miriyoni ijana?”
Umugore ati “Ariko ndumva ukwiye guha umwana uburenganzira akagendana n’uwo ashaka? Ubuse wowe nagukunze wari wakaba n’umuyobzi w’akagari? Ariko reba uyoboye Afurika nzima? Ni uko Donald arimyoza araceceka......
Murenzi Sixbert


text:
Uwo mushinga w’itegeko wamuritswe na Minisitiri w’Abakozi ba Leta n’Umurimo, Judith Uwizeye, ureba abakozi bakuru mu bya Politiki nka Perezida w’Inteko Ishinga Amategeko, Perezida w’Urukiko rw’Ikirenga ndetse na Minisitiri w’Intebe.
Uwo mushinga w’Itegeko usaba ko mu gihe batakiri mu kazi ka Leta, bagenerwa umushahara mu gihe cy’amezi atandatu aho kuba 12 nk’uko byari bisanzwe, ndetse n’ibindi bagenerwa nk’ibiborohereza akazi bikaba bigomba kuvanwaho.
Uretse icyo yise kurengera umutungo wa Leta, Minisitiri Uwizeye avuga ko hari n’amafaranga yatangwaga, ariko adafitiwe ibisobanuro byumvikana.
Ati “Kuki umuntu ava ku buyobozi akajya mu rwego yakoreraga agiye kubaza amakarita ya telefoni? […] Ngo uhabwe amafaranga yo kwakira abashyitsi b’akazi kandi ntakagihari.”
Hari n’ikindi cyiciro cy’abayobozi bakuru bo bakomezaga guhabwa umushahara wabo mu gihe cy’amezi 6, abo bo bakazakomeza kuyahabwa hagendewe kuri uwo mushinga w’Itegeko rishya, ariko ibindi byose bagenerwaga bikurweho.
Abadepite basabwa gutora ishingiro ry’uwo mushinga w’Itegeko, ni bamwe mu bo rizagiraho ingaruka, dore ko bagenerwaga umushahara w’amezi atandatu nyuma yo gusoza imirimo yabo mu Nteko Ishinga Amategeko.
Izindi mpinduka ziteganyijwe muri uwo mushinga w’Itegeko, ni uko umuyobozi ubonye akandi kazi kamuhemba umushahara, agomba guhita atakaza uwo yahabwaga na Leta kabone n’ubwo ayo mezi atandatu yaba atararangira, mu gihe ubusanzwe bakomezaga guhembwa hatitawe ku nyungu bakura mu kazi gashya babonye.


text:
sam.
29
sept.
2012
ISOMO RYA MBERE
Isomo ryo mu gitabo cy’Imigani (Imig 21, 1-6.10-13)
1Umutima w’umwami uri mu kiganza cy’Uhoraho akawuyobora, mbese nk’uko bayobora umugezi w’amazi aho bashatse hose. 2Inzira za muntu zose abona zimunogeye, ariko Uhoraho ni we upima imitima. 3Ubutungane n’ubutabera binyura Uhoraho kuruta ibitambo. 4Indoro y’agasuzuguro n’umutima wirata, ni byo bigaragaza icyaha cy’abagome. 5Imigambi y’umunyamwete iramukiza, ariko uhubuka wese aba asanga ubutindi. 6Umutungo w’umwibano ni ubusa buyoyoka, na bene wo baba bashaka urupfu. 10Umutima w’umugiranabi uhora ushaka ikibi, ndetse n’incuti ye ntayireba neza. 11Nibakubita umusekanyi, injiji izakurizaho guca akenge, nibigisha umunyabuhanga, azunguka ubumenyi. 12Nyirubutungane yitegereza inzu y’abagiranabi, abagome bose akabarindimurira mu makuba. 13Uwanga kumva umunyantege nke amutabaje, na we azataka abure umutabara.
ZABURI (Zab 119 (118), 1.27, 30.34, 35.44)
Inyik/ Uhoraho, dukomeze mu nzira y’amatangazo yawe !
Hahirwa abadakemwa mu mibereho yabo,
bagakurikiza amategeko y’Uhoraho !
Unyumvishe inzira y’amabwiriza yawe,
kugira ngo njye nzirikana ibyiza byawe.
Nahisemo kutazagutenguha,
nsobanukirwa n’amateka yawe.
Umpe ubwenge kugira ngo nkomeze amategeko yawe,
maze nyakurikize n’umutima wanjye wose.
Unkomeze mu nzira y’amatangazo yawe,
kuko ari yo anezereje.
Ndashaka gukurikiza amategeko yawe,
iteka ryose rizira iherezo.
IBANGONDIRIMBO RIBANZIRIZA IVANJILI (Lk 11, 28)
Alleluya Alleluya.
Hahirwa abumva ijambo ry’Imana bakarikurikiza.
Alleluya.
IVANJILI
+ Luka (Lk 8, 19-21)
Muri icyo gihe, 19nyina wa Yezu n’abavandimwe be baza bamusanga, ariko babura uko bamugeraho kubera abantu benshi bari bamukikije. 20Babimenyesha Yezu bati “Nyoko n’abavandimwe bawe bari hanze, barifuza ko mubonana.” 21Arabasubiza ati “Mama n’abavandimwe banjye, ni abumva ijambo ry’Imana bakarikurikiza.”


text:
Urwenya-"Mama mu ikabutura y’uriya mugabo harimo iki ko habyimbye ?"
"Mama mu ikabutura y’uriya mugabo harimo iki ko habyimbye ?"
Ubwo yari yajyanye na nyina kuri pisine (piscine), umwana yitegereje umugabo warimo yoga kandi yambaye agakabutura kamufashe ; hanyuma abaza nyina ati : "Mama mu ikabutura y’uriya mugabo harimo iki ko habyimbye ?" Nyina yabuze icyo asubiza hanyuma, abwira umwana we ko ari ikofi (aho abika amafaranga). Akana n’ibitwenge byinshi kati : "Mama niba ari ibyo, ubanza amafaranga ye ari kwiyongera uko aguteye akajisho".
Shyiraho Igitekerezo!
Subscribe to: Post Comments (Atom)


text:
Urwenya-"Uzagure ikariso"
"Uzagure ikariso"
Abagenzi bari muri taxi bageze kuri punguza imodoka irabacugusa umukobwa muto wari wicaye inyuma ya dereva ubwambure bumugaragaraho,umugabo wari umwicaye imbere amugirira impuhwe amuha 200sh,aramubwira ati "uzagure ikaliso." Umugore ukuze abibonye yibwira ko iyo uwo mwana aza kuba mukuru yari kumuha menshi, noneho bageze ku yindi punguza wa mugore nawe aza kugaragaza ubwambure, wa mugiraneza aharabutswe (hehe ?) akora mumufuka akuramo amafaranfa 5 aramuhereza ati "uzagure urwembe !!!!!!"
Shyiraho Igitekerezo!
Subscribe to: Post Comments (Atom)


text:
”Bene Data, nanjye nzi neza ibyanyu yuko mwuzuye ingeso nziza, mwuzuye n’ubwenge bwose mukaba mwashobora no guhugurana“- Abaroma 15:14
Iyo umuntu asuye abavandimwe be, ariko akaba atazi neza aho batuye, yifashisha abandi bakamuyobora. Iyo ari kurangisha agenda agerageza gushushanya uko uwo muntu asuye ameze, ibyo akora, itorero asengeramo nibura kugira ngo yumve ko bamenya uwo ari we. Ni kenshi usanga abantu baziranye , ariko nta we uzi izina ry’ undi; ugasanga murabana ariko umuzi kubera ko uzi ko ari umwalimu, umupasitoro, umudiyakoni, n’izindi nzego z’imirimo itandukanye abantu bakora.
Pawulo yandikira Abaroma agira ati "Nzi neza ibyanyu ko mwuzuye ingeso nziza" ntabwo yari yarasuye abakristu b’ I Roma nkuko yagiye abikora ahandi. Ariko hano arahamya ko abazi nk’abantu bakuze mu by’ umwuka n’ imibanire yabo ikaba ari myiza. Kuba azi ko ari bakuru byatumye ababwiza ukuri kose. Yabibukije iby’umurimo mwiza yabwiwe n’ umwami, wo kuvuga ubutumwa mu mahanga. Ibyo kandi bimuteye umunezero (Abaroma 15:17).
Mbese wowe uyu munsi ufite icyo wakoze mu murimo w’ Imana ku buryo wabiratira abandi? Pawulo yavuze ko nta kindi kintu afite cyo kwirata uretse Kristo.”Sinzatinyuka kugira icyo mvuga, keretse icyo nakoreshejwe na Kristo ngo abanyamahanga bumvire Imana“ - Abaroma 15:18. Yagiye mu murimo w’ Imana atagamije kwishakira imibereho. Yari afite intego yo kugeza ubutumwa ahantu hose bwari butaragera "Yampaye amagambo n’imirimo, n’imbaraga z’ibimenyetso bikomeye, n’ibitangaza n’imbaraga z’Umwuka Wera. Ibyo byatumye nsohoza ubutumwa bwiza bwa Kristo, uhereye i Yerusalemu, ukazenguruka ukagera muri Iluriko"- Abaroma 15:19
Ntibitangaje rero ko umuntu nk’ uyu Kristo amuha ibyangombwa byo kumufasha gusohoza ibyo yamutumye. Bene izi mpano akenshi tujya tuzisaba ntituzibone kuko tuba tugamije kuzikoresha mu kwikuza ubwacu. Niba ufite inyota yo kwagura ubwami bw’ Imana, rondora ibyo bikoresho byahawe Pawulo, urebe niba nawe warabihawe, ibyo usanga ubura uhere none ubisabe. Fata icyemezo cyo guharanira kugira ubuhamya bwiza , no kwera imbuto zikwiriye abihannye none n’iteka ryose


text:
Uko wagirira isuku inkweto zihanagurwa
Kugirira isuku inkweto zisigwa ntabwo arukuzisiga umuti ngo zibengerane gusa ahubwo hari uburyo bwinshi kandi bworoheje bwo kuzifata neza zigahorana umucyo ndetse bikazirinda kugira impumuro mbi no gusaza imburagihe.
1. Icya mbere usabwa ni ukugira ibikoresho nkenerwa birimo umuti wo gusiga inkweto mwiza kandi ujyanye n’ibara ry’inkweto kugira ngo utazangiza,ukaba ufite uburoso bwabugenewe,agatambaro ko kuzihanagura kandi ukamenya ko zimeswa rimwe na rimwe.
2. Iyo ugiye gusiga inkweto ubanza kuzihanaguza agatambaro,ukamaraho umukungugu wose.
3. Fata agatambaro keza gafite isuku ushyireho umuti mukeya uhanagura inkweto,kandi wirinde kuzihomekaho umuti mwinshi.
4. Iyo umaze gusigisha agatambaro hose,uhita ukoresha uburoso noneho ugahagura urukweto kuburyo rubengerana kandi ukirinda ko hari umuti usigaraho kugira ngo utaza kwanduza umwenda.
5. Zishyire ahantu hitaruye zibe zifata akayaga kuko si byiza ko umara guhanagura inkweto ngo uhite uzambara ako kanya.
6. Igihe uziyambuye,ubanza kuzishyira mu muyaga zikabanza guta umwuka nibura nk’igihe kingana n’iminota 40,ukabona kuzibika ahabugenewe mu rwego rwo kuzirinda kunuka.
7. Mbere yo kuzibika ubanza kongera ukazihanaguza agatabaro ariko nta muti wongeyeho maze ukabona kuzibika,kandi iyo zitanduye ubutaha unyuzaho uburoso gusa ukazambara utiriwe wongeraho umuti.
8. Ugomba kubika inkweto zihanagurwa ahantu hazo utazivanga n’izimeseshwa amazi.
9. Inkweto zihanagurwa zigomba kumeswa nibura inshuro imwe mu kwezi bitewe n’uko zambarwa,niba uzambara kenshi uzimesa kabiri mu kwezi kandi ukirinda kuzimesa uzikubisha uburoso ahubwo ukoresha amazi,isabuni n’agatambaro koroshye cyangwa iponji kugira ngo zitangirika
Uku niko wakwita ku nkweto zihanagurwa zigahorana umucyo,zifite isuku kandi bikazirinda kwangirika no kugira impumuro mbi ndetse bikazirinda no gusaza imburagihe
SOURCE ;Wikihow
NZIZA Paccy


text:
Iryo tegeko ryasohotse mu Igazeti ya Leta nomero idasanzwe yo ku wa 20/04/2016, ariko ntiryahita ritangira gukurikizwa kuko hari Amateka ya Minisitiri (Ministerial orders) yagombaga kugena uko zimwe mu ngingo z’iri tegeko zizashyirwa mu bikorwa kandi ayo mateka akaba yari atarasohoka.
Ibyari bitegerejwe ngo iryo tegeko ritangire gukurikizwa ni ingingo igena uburyo bwo kwiyandikisha mu buyobozi bw’Ubwiteganyirize; ibikubiye mu mushahara mbumbe ubarirwaho umusanzu; uburyo imenyekanisha n’iyishyurwa ry’umusanzu bikorwa; uburyo ibihano byo kudatanga umusanzu ku gihe bitangwa n’uburyo bwo kwishyura ibigenerwa umugore uri mu kiruhuko cyo kubyara.
Ibyo ni byo byasohotse muri iyo Gazeti ya Leta Leta nᵒ 44 yo kuwa 31/10/2016 nk’uko inabigaragaza mu ngingo yayo ya mbere. Kuba iri teka risohotse binasobanuye ko imishahara y’abakozi igiye gutangira gukatwaho iyo misanzu.
Ibyo umugore uri mu kiruhuko cyo kubyara agenerwa
Umugore uri mu kiruhuko cyo kubyara agenerwa amafaranga angana n’umushahara we wa nyuma watanzweho umusanzu.
Guhabwa ayo mafaranga bitangirana n’icyumweru cya karindwi cy’ikiruhuko cyo kubyara, akayahabwa mu gihe kingana n’ibyumweru 6 bya nyuma by’ikiruhuko cyo kubyara. Ariko kugira ngo umugore uri mu kiruhuko cyo kubyara ahabwe ibyo itegeko rimugenera hari ibyo agomba kuba yujuje.
Ibi birimo kuba ari mu kiruhuko cyo kubyara kandi akaba afite icyemezo cyabugenewe cyujujwe kandi gishyizweho umukono n’umukoresha gishyikirizwa Ubuyobozi bw’Ubwiteganyirize mu gihe kitarenze amezi atandatu (6) uhereye umunsi yatangiriyeho ikiruhuko cyo kubyara.
Harimo kandi kuba yaratanze imisanzu nibura ukwezi kumwe kubanziriza ukwezi atangiriyeho ikiruhuko cyo kubyara mu bwishingizi bw’ibigenerwa umugore uri mu kiruhuko cyo kubyara.
Ni bande barebwa n’iri tegeko?
Iri tegeko rireba abakozi bose muri rusange baba abagengwa na sitati y’abakozi ba Leta na sitati zihariye cyangwa abagengwa n’itegeko ry’umurimo mu Rwanda hatitawe ku bwenegihugu bwabo.
Rireba kandi abanyapolitiki ndetse n’abakozi b’abanyamahanga boherejwe n’ibigo byabo gukorera mu Rwanda mu gihe imirimo bakora izarenza amezi 12.
Ingingo ya 6 y’iryo teka rya Minisitiri ni yo igena ibikubiye mu mushahara mbumbe ubarirwaho umusanzu.
Iyo ngingo igira iti “Umusanzu ugenewe ubwishingizi bw’ibigenerwa umugore uri mu kiruhuko cyo kubyara ubarirwa ku mushahara mbumbe ugizwe n’umushahara shingiro, inyungu, ibihembo by’ibiruhuko byishyurwa, inyongera, ibihembo binyuranye n’izindi nyungu zose z’amafaranga ahwanye n’iby’umukozi abona bitari amafaranga.”
Inshingano z’umukoresha
Umukoresha afite inshingano yo kwiyandikisha no kwandikisha abakozi be mu gihe kitarenze iminsi irindwi y’akazi ikurikira itariki yahereyeho umukozi wa mbere akazi.
Umukoresha kandi afite inshingano zo gukusanya umusanzu wose ugizwe n’umugabane umukoresha atangira umukozi n’umugabane umukozi agomba gutanga ukurwa ku mushahara we igihe cy’ihemba.
Umusanzu w’ubwishingizi bw’ibigenerwa umugore uri mu kiruhuko cyo kubyara ni ibice bitandatu ku ijana (0,6%) by’umushahara ubarirwaho umusanzu. Umugabane w’umukoresha kimwe n’uw’umukozi ni ibice bitatu ku ijana (0,3%) by’umushahara ubarirwaho umusanzu kuri buri wese.
Umukoresha anafite inshingano zo kumenyekanisha akanatanga umusanzu yakusanyije buri kwezi mu buyobozi bw’Ubwiteganyirize bitarenze itariki ya 15 z’ukwezi gukurikira ukwishyurirwa umusanzu.
Iyo atabikoze ni we wishyura ibirarane byose, atagize icyo akura ku mushahara w’umukozi.


text:
Imbogamizi mu muziki zatumye Lil G ashinga studio
Serivisi mbi, avuga ko zirimo gutunganyirizwa nabi indirimbo no kuzitindana, zatumye umuhanzi Lil G ashinga iye studio.
Aganira na Kigalitoday yagize ati “Abatunganya indirimbo (producers) hari ukuntu bakoraga; imvugo y’ubu bavuga kogosha; baguhaga gahunda nka saa munani z’amanywa ukageza nka saa moya z’ijoro ugitegereje, na terefoni ye itariho utazi niba uri bukore, ariko njyewe ntabwo byanciye intege; buriya ndi umuntu ugira umuhate, cyane ko mbanzi umugati ntegereje...”
Yakomeje ati “Gutinzwa, guhobagizwa nyine ugasanga nk’indirimbo imaze nk’amezi nk’ane muri studio, ni yo mpamvu burya nyuma yaho naje kugira indoto yo kugira studio yanjye.”
Lil G aha yatanze urugero rw’indirimbo ye yakoranye na Mani Martin bise “Akagendo” ngo bakaba baramaze amezi ane yose bategereje kuyihabwa.
Yongeyeho ati “Ibyo ni byo byandakaje bituma uwo munsi ntaha mfashe icyemezo cyo kwikorera studio.”
Mu gihe yagize izo nzozi muri 2010, muri uyu mwaka ni bwo abigezeho ashinga studio ye yise “Round Music” ikorera Kimihurura mu Rugando.
Lil G avuga ko yikurikiranira iyi studio ikorwamo na Producer Junior Multisystem kugira ngo hatazagira umuhanzi urangaranwa nk’uko na we byagiye bimubaho mu yandi mastudio.
Umuhanzi Lil G, umaze kubaka izina mu Rwanda, avuga ko kandi afasha abahanzi bakorera indirimbo zabo muri "Round Music" kuzimenyekanisha kuko ngo yumva biri mu nshingano ze.
Zimwe mu ndirimbo zakorewemo zizwi harimo nka “Vuba Vubaa” ya All Stars (yahuje abahanzi bazwi benshi), “Rihanna” ya Urban Boys, “Birarangiye” ya Dream Boys n’izindi.
Yasoje abwira abahanzi bakizamuka baba bari guhura n’ibibazo n’imbogamizi zinyuranye ko batagomba gucika intege kuko ngo "Nta mvura idahita."
Ibitekerezo ( 2 )
ICYO GITEKEREZO LIl G YAGIZE NICYIZA ARIKO NDIBAZA NTI.BURIMUHANZI WESE NAGIRA ICYO GITEKEREZO AGASHINGA STUDIO BIZAGENDA BITE.NIGUTE MUZABONA INYUNGU? ESE MUZABONA PRODUC BAHAGIJE NTAWAMENYA?COURAGE
Ibyo avuga ni ukuri gusa njye ndi kwibaza,ese we iwe muri round music nta kurangarana abhanzi bihaba?nanjye mfite iyo dream kbsa.


text:
Rwanda : Amabanki n ibigo by imari bikwiye gufasha abiga kaminuza n amashuri makuru
Umubare w’abanyeshuri barangiza amashuri yisumbuye bakajya muri kaminuza no mu mashuri makuru uracyari muto cyane, kandi ushobora kutazamuka niba leta n’ibigo by’imari nk’amabanki badashyizeho ubushake ngo borohereze abarangiza ayisumbuye kubona ubushobozi bwo kwinjira muri kaminuza. Ubushakashatsi bwakozwe n’umuryango w’urubyiruko uharanira iterambere n’uburenganzira bwa muntu AJPRODHO- Jijukirwa bugaragaza ko umubare w’abanyeshuri... Read More


text:
Gukorera Imana mugihe gikwiriye nikidakwiriye
Umugabo witwa Pawulo yari umukozi w’Imana, yakoze umurimo w’Imana mubihe bikomeye ubwo intumwa zari ziri mukaga, zizira izina rya Yesu, yagiye afungwa kenshi azira izina rya Yesu ndetse yagiye akubitwa kubwe, ariko nubwo byari bimeze bityo ntiyigeze acogora gukorera Imana.
Mugihe rero yagendaga mubice bitandukanye by’isi avuga ubutumwa yaje guhura na Timoteyo aramubwiriza, gusa uyu Timoteyo no mubuzima busanzwe yarafite imico myiza ishimwa, nicyo cyatumye Pawulo amwitaho aramurera mugakiza kugeza igihe yamucukije atangira nawe kumutuma.
Ubwo rero yamwandikiraga uru rwandiko rwa 3 ndetse nurwa 4 yagarutse kubuhenebere buteye ubwooba bwo muminsi y’imperuka, yamubwiraga ukuntu abantu bazarushaho kuba babi bakora ibyangwa n’amaso y’Imana, ariko amwihanangiriza amusaba kuguma mubyo yize ariko kugice cya 4 niho yamubwiye noneho asa n’umutongera kubijyanye no gukora umurimo w’Imana.
Aha yamubwiraga ko akwiriye kubwiriza ijambo ry’Imana, akabikora mugihe gikwiriye ndetse no mukidakwiriye, yamusabye guhana no gutesha ndetse no guhugura afite kwihangana kose ndetse no kwigisha.
Mubyukuri Pawulo yabwiye byinshi Timoteyo uwo yafataga nk’umwana yabyaye mu gakiza, ariko igikomeye yamubwiye nuko yamubwiye ko ibyo akora byose agomba kubikora mugihe gikiwiriye ndetse nikidakwiriye, bishobora koroha gukorera Imana mugihe gikwiriye ariko burya igihe kidakwiriye kugikoramo umurimo biravuna bisaba kwiyemeza.
Muri iki gihe usanga abantu benshi bihugiyeho ibyo gukorera Imana bikaza mumasaha ameze nkaho ari asagutse, bayabura bakabyihorera, ariko ntarwitwazo na rumwe ruzaba imbere y’Imana, ntagihe kibaho cyo gukorera Imana n’icyo kuruhuka. ikindi nuko usanga abantu bagira ubwoba bwo guhugura, gucyaha, gutesha ndetse no kwigisha ugasanga baranga kwiteranya ariko burya biba bikwiriye.
Nibyiza ko igihe icyo aricyo cyose Imana iduhaye tukibyaza mo umusaruro tugakorera Imana n’ubwenge bwacu bwose ndetse n’imibiri yacu yose tukitanga rwose tumaramaje.


text:
ven.
23
nov.
2012
ISOMO RYA MBERE
Igitabo cy’Ibyahishuriwe Yohani Intumwa (Hish 15, 1-4)
Jyewe Yohani, 1mbona mu ijuru ikindi kimenyetso gikomeye kandi gitangaje : ni abamalayika barindwi bacigatiye ibyorezo birindwi ari byo by’imperuka, kuko muri byo uburakari bw’Imana bwari bugeze ku musendero wabwo. 2Hanyuma mbona ikimeze nk’inyanja ibonerana kandi ivanze n’umuriro. Abatsinze cya Gikoko, ishusho yacyo n’umubare w’izina ryacyo, bari bahagaze kuri iyo nyanja ibonerana bafite inanga z’Imana. 3Nuko batera indirimbo ya Musa, umugaragu w’Imana, n’iya Ntama bavuga bati
“Nyagasani Mana, Mushoborabyose,
ibikorwa byawe birakomeye kandi biratangaje.
Inzira zawe ziratunganye kandi ni inyakuri,
wowe Mwami w’amahanga.
4Ni nde utagutinya Nyagasani,
kandi ngo asingize izina ryawe ?
Kuko ari wowe wenyine Nyirubutagatifu ;
amahanga yose azaza maze apfukame imbere yawe,
kubera ko ubucamanza bwawe bwigaragaje.”
ZABURI (Zab 98 (97), 1, 2-3ab, 7-8, 9)
Inyik/ Nyagasani Mana, Mushoborabyose,
ibikorwa byawe birakomeye kandi biratangaje.
Nimuririmbire Uhoraho indirimbo nshya,
kuko yakoze ibintu by’agatangaza ;
indyo ye, ukuboko kwe k’ubutagatifu,
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Inyanja niyorome hamwe n’ibiyirimo,
isi yose hamwe n’abayituye.
Inzuzi nizikome mu mashyi,
n’imisozi ivugirize impundu icyarimwe.
Nibivuze impundu imbere y’Uhoraho kuko aje gutegeka isi ;
azacira isi urubanza rutabera,
arucire n’imiryango mu butarenganya bwe.
IBANGONDIRIMBO RIBANZIRIZA IVANJILI (Hish 2, 10)
Alleluya Alleluya.
Nyagasani, hahirwa uzaba indahemuka kugeza ku rupfu :
uzamwambika ikamba ry’ubugingo.
Alleluya.
IVANJILI
+ Luka (Lk 21, 12-19)
Muri icyo gihe, Yezu abwira abigishwa be iby’ihindukira rye ; arababwira ati 12“Bazabafata, babatoteze, babace mu masengero, babarohe mu buroko ; bazabajyana imbere y’abami n’abatware, babaziza izina ryanjye. 13Ibyo bizatuma mumbera abagabo. 14Muzirinde guhagarika umutima mwibaza uko muziregura, 15kuko ubwanjye nzabaha imvugo n’ubuhanga, abanzi banyu batazashobora kurwanya cyangwa kuvuguruza. 16Ndetse muzatangwa n’ababyeyi, n’abo muva inda imwe, na bene wanyu, n’incuti zanyu, bazicisha benshi muri mwe, 17kandi muzangwa na bose muzira izina ryanjye. 18Nyamara mumenye ko nta gasatsi na kamwe ko ku mutwe wanyu kazagira icyo kaba. 19Mu bwiyumanganye bwanyu ni ho muzarokora ubuzima bwanyu !”